ועדת הפנים והגנת הסביבה, כנסת 24, פרוטוקול מספר 7, 2021-08-04 08:30

סעיד אלחרומי: בוקר טוב לכולם, אני פותח את ישיבת ועדת הפנים והגנת הסביבה לדיון בהצעת חוק לקידום הבנייה במתחמים מועדפים לדיור (הוראת שעה) (תיקון מספר 7), התשפ"א-2021, מ/1438, הכנה לקריאה שנייה ושלישית, דיון והצבעות.

סעיד אלחרומי: אני חייב כמה מילים לפני שאנחנו ניגשים להקראת הסיכום האחרון שהיה אתמול.

סעיד אלחרומי: במשך השבוע, מתחילת השבוע, מיום ראשון, אנחנו עשינו גם דיונים רשמיים בוועדה וגם דיונים מחוץ לוועדה, עם כל הגורמים הרלוונטיים, עם החקלאים, עם המושבים, וגם עם החברה הערבית, כל הקבוצות שאליהן נוגע החוק, ואני שמח לבשר לכולם שהגענו להסכמות עם כולם למרות הקשיים שנתקלנו בהם, אבל בסופו של דבר סיכמנו ועכשיו הסיכום האחרון שהיה יקריא אותו תומר, הייעוץ המשפטי, ונתחיל בדיון על הסתייגויות והצבעות.

סעיד אלחרומי: כולי תקווה שאנחנו נסיים את זה ונעביר את זה למליאה בהקדם האפשרי.

סעיד אלחרומי: זו בשורה לאזרחי המדינה מכל השכבות ומכל המגזרים.

סעיד אלחרומי: בבקשה, תומר.

תומר רוזנר: בוקר טוב לכולם.

תומר רוזנר: אנחנו ניסחנו את כל ההסכמות שהוצגו באופן עקרוני בוועדה בישיבות הקודמות וטרם הוקראו, לכן אנחנו מבקשים להקריא בפני הוועדה ולקבל את אישורה לניסוחים שאנחנו ניסחנו לגבי אותן הסכמות.

תומר רוזנר: בנוסח שנשלח לקראת הדיון הזה הניסוחים שאנחנו עומדים להקריא מסומנים בצהוב ורעות תקריא אותם לפי סדרם.

תומר רוזנר: אם יהיה צורך אנחנו גם נסביר.

רעות בינג: זה מבוסס בעצם על דברים שדיברנו עליהם.

תומר רוזנר: בדיוק, על דברים שכבר סוכמו.

יואב קיש: רק שאלת הבהרה, תומר.

יואב קיש: מתי נשלח הנוסח הזה?

יואב קיש: כי אני לא ראיתי אותו.

תומר רוזנר: אתמול בשעות הערב.

יואב קיש: מתי, אתה יודע להגיד?

תומר רוזנר: שעה?

תומר רוזנר: 11.

סעיד אלחרומי: בסביבות עשר וחצי, כן.

יואב קיש: כי אני חושב שאנחנו התייחסנו להסתייגויות לנוסח הקודם, אז יש פה אירוע לא נכון מבחינת לוחות זמנים, כי את ההסתייגויות שלנו, כשנותנים נוסח ב-11 בלילה ומבקשים הסתייגויות עד שמונה וחצי בבוקר, שהמליאה הייתה עד אחת בלילה, אני חושב שזה לא תקין ואני מבקש לתת לנו זמן עכשיו להגיש הסתייגויות.

יואב קיש: אני לא ידעתי על כל הנוסח הזה ואני מבקש לתת לנו זמן להגיש הסתייגויות רלוונטיות.

נירה שפק: חבר הכנסת קיש, מי שהיה כאן - - -

יואב קיש: אין שום בעיה, אני לא מתווכח בעובדות - - -

נירה שפק: לא, אני אומרת רק שמי שהיה כאן - - -

יואב קיש: הגישו נוסח ב-11 בלילה, כשהמליאה עד אחת בבוקר, כשביקשו עד שמונה הסתייגויות, התייחסנו לנוסח הקודם, אני מבקש - - -

סעיד אלחרומי: אז בוא אני אסביר.

יואב קיש: בבקשה, ואני רוצה את התייחסות היועץ המשפטי.

סעיד אלחרומי: תיכף היועץ המשפטי התייחס.

סעיד אלחרומי: אנחנו דאגנו, ואני התקשרתי ליועץ המשפטי של הוועדה ודאגנו שהנוסח יחולק לחברי הוועדה, הנוסח הסופי, למרות שבמשך השבוע היו חברי כנסת כאן ודנו ועסקנו בחוק הזה, אבל דאגנו לשלוח אותו לפי לוח הזמנים הקבוע בחוק שיגיע לחברי הוועדה, מה גם שחברי הוועדה נשארו פה עד אחת וחצי, אז היו ערים כולם כשהגיע אליהם שעתיים-שלוש לפני סיום המליאה ואנחנו עכשיו מתחילים את הדיון בשמונה וחצי בבוקר.

סעיד אלחרומי: אבל בכל זאת אני מעביר את זה לתומר שיגיד מה שיש לו להגיד בנושא.

יואב קיש: אני רק, ברשותך, אתייחס לדבריך.

יואב קיש: אני קודם כל לא באתי לזלזל ולא להקטין במאומה מהדיון הרציני שהיה פה, אני גם לא הייתי פה בשעות הדיון, אני גם לא אומר שהייתי, ממש לא.

יואב קיש: אני מתייחס לתהליך ולהתנהלות.

סעיד אלחרומי: הטכני, אתה מדבר.

יואב קיש: לא, זה לא טכני, כי כשמגישים נוסח לחוק ב-11 בלילה ואני הייתי במליאה, מצטער, אולי היו פה חברים שהיה להם זמן לעסוק בדברים אחרים, אני עד אחת בבוקר הייתי במליאה והלכתי לישון ולא ידעתי שמגיע נוסח חדש בעניין הזה ואז מה שקרה זה שההסתייגויות שהגשנו חלקן לא רלוונטיות בגלל שינויי נוסח ולבוא ולקבוע שמונה וחצי ואני בעצם רק עכשיו מבין שיש נוסח חדש זה נראה לי לוחות זמנים - - -

סעיד אלחרומי: לא, זה לא נוסח חדש.

יואב קיש: זה נוסח חדש שהוצג אתמול ב-11 בלילה.

סעיד אלחרומי: זה הסיכום שהיה כאן.

סעיד אלחרומי: זה הוקרא בוועדה וניסחו אותו.

יואב קיש: בסדר, אבל בסוף מגיע נוסח להתייחסויות והנוסח החדש הזה מגיע לפה ב-11 בלילה, בשמונה וחצי בבוקר אנחנו מזומנים ל – לא הספקתי הרבה, אני מודה, קמתי בשבע, שבע וחצי, ארוחת בוקר, צחצוח שיניים ובאתי לפה.

סעיד אלחרומי: זה חשוב.

יואב קיש: אפילו ראיתי את תומר יחד איתי במלון, אמרנו שלום אחד לשני.

תומר רוזנר: לא לגלות סודות.

יואב קיש: עכשיו, מה שקרה מהאירוע הזה שאני מבקש דחייה נוספת לטובת הגשת הסתייגויות בעקבות השינויים שנעשו בנוסח האחרון.

סעיד אלחרומי: תודה, יואב.

סעיד אלחרומי: בבקשה, תומר.

תומר רוזנר: חברי הכנסת, חברי הוועדה שהיו בדיונים יודעים שכל הדברים שמופיעים בנוסח עכשיו הם דברים שסוכמו והוצגו בצורה מאוד מפורטת בוועדה כשנאמר שהניסוחים של אותם דברים שכבר סוכמו הם אלה שיובאו בוועדה והצגת הנוסח תהיה לפי אותם סיכומים.

סעיד אלחרומי: זהה לחלוטין.

תומר רוזנר: השינויים הם לא רבים ובהסתייגויות שכבר הוגשו אין כל התייחסות לנוסח הקודם, אין שום קשר בין ההסתייגויות לבין הנוסח, ההסתייגויות לא מתייחסות לשום דבר שיש בנוסח.

שלמה קרעי: לא, יש מספר הסתייגויות שכן מתייחסות לנוסח.

תומר רוזנר: אני לא ראיתי אחת כזו.

שלמה קרעי: תיכף אני אקריא.

יואב קיש: אז תן לי להתייחס לפחות לשינויים שעשית, אני לא אגיש הסתייגויות שלא קשורות לשינויים שנעשו.

תומר רוזנר: רק דקה.

תומר רוזנר: לגבי אותם השינויים אלה לא שינויים שעכשיו אנחנו מציגים אותם לראשונה, חברי הוועדה, שומה עליהם להיות בדיונים בוועדה ואם הם רוצים להגיש הסתייגויות לשינויים שסוכמו וצוינו כאן בצורה מפורטת יכולים היו לעשות זאת.

סעיד אלחרומי: היה להם זמן להגיש.

תומר רוזנר: יחד עם זה ניתן גם זמן, לדעתנו, זמן מספיק לגבי הניסוח של אותם שינויים שהוצגו.

תומר רוזנר: לכל המאוחר אתמול אחר הצהריים , בסביבות השעה שלוש, הוצגו העקרונות שסוכמו בצורה מפורטת בוועדה, הוצגו לכל המאוחר אתמול אחר הצהריים ואפשר היה להתייחס אליהם.

תומר רוזנר: בנוסף לכך היה, לדעתנו, זמן מספיק, מהשעה שבה נשלח הנוסח לגבי אותם שינויים שכבר היו ידועים עד לשמונה בבוקר אפשר היה, אם היה רצון, להגיש הסתייגויות לגביהם ולכן אנחנו סבורים שקיבלתם זמן מספיק להתייחסות.

יואב קיש: אז אני רוצה, ברשותך, אם אפשר, להתייחס.

יואב קיש: קודם כל אתם מכירים את האירוע שאין חברי ועדה קבועים של האופוזיציה בגלל אירוע שלא קשור לוועדה הזו, אלא אירוע כלל כנסת, נקרא לו, זה אחת, שתיים, אפשר גם לשבת בחדר ולראות את הדיון, וגם הייתי, כמובן שהיה חשוב לי כי כל נושא, דווקא מהכיוון של החקלאים, היה לי מאוד חשוב ובדברים האלה כל הזמן הייתי בקשר עם האנשים למרות שלא נכחתי פה פיזית, ושלוש, אני מזכיר לך שגם אתמול הכנסת הייתה פעילה, כל הדיונים האלה, חלקם נעשו בזמן – אני לא יודע בדיוק, זה הסתיים בדיוק לפני כניסת המליאה, מארבע אני במליאה באופן פעיל עד השעה 11, אפילו עד אחת בבוקר, ומה שאתה אומר לי עכשיו, אני הולך לקחת את זה תקדים לכל החקיקה בכנסת כשביום מן הימים אנחנו נחזור לשלטון ונחליף את האנשים.

יואב קיש: אתה אומר לי כזה דבר ואני רוצה שזה יובהר על ידי כולם ויאושר כנכון, סיום דיון בשלוש אחרי הצהריים, עם שינויים, שהיו בהסכמות, אבל עם שינויים, שמגיעים בנוסח ב-11 בלילה כאשר יש דיון מליאה מארבע אחרי הצהריים, המליאה פעילה עד אחת וחצי בבוקר, ואתה אומר לי שעד שמונה להגיש הסתייגויות לדבר הזה קביל לחלוטין, אין עם זה שום בעיה וזו הציפייה מחברי הכנסת לעמוד בלוחות זמנים שכאלה.

סעיד אלחרומי: תודה, חבר הכנסת קיש.

סעיד אלחרומי: חבר הכנסת יוראי.

נירה שפק: אני רוצה, בבקשה - - -

יואב קיש: לא, אני רוצה את התשובה של תומר לשאלה שלי.

סעיד אלחרומי: אני חושב שתומר נתן תשובה - - -

יואב קיש: לא, אני רק רוצה שיגיד לי כן, זה הכול.

יואב קיש: שיגיד לי כן, שיגיד לי כן.

סעיד אלחרומי: תומר נתן תשובה מאוד ברורה.

יואב קיש: יושב ראש הוועדה, אני הייתי גם יושב ראש הוועדה, אני זוכר שלוחות זמנים כאלה מעולם אני לא עשיתי, אולי לא הגעתי למצב עם כנראה הדחיפות הזו - - -

נירה שפק: רגע, אבל רוצה גם להתייחס.

יואב קיש: תתייחסי, בסדר, אני רוצה לדבר.

סעיד אלחרומי: יואב, דיברת, אני נתתי לך זמן.

יואב קיש: אז רק ביקשתי תשובה מתומר, היועץ המשפטי.

סעיד אלחרומי: אוקיי, אתה תקבל תשובה, אין בעיה.

יואב קיש: תודה.

סעיד אלחרומי: יוראי, בבקשה.

יוראי להב-הרצנו: אני מוכרח לומר, חבר הכנסת קיש, אתם בחרתם לא להיות כאן, זאת בחירה שלכם.

יוראי להב-הרצנו: ייאמר לזכות היושב ראש שהיו כאן דיונים שעות על גבי שעות במהלך הימים האחרונים יחד עם נציגי הקואליציה, יחד עם נציגי האופוזיציה שכן הגיעו, אוסאמה סעדי ואחמד טיבי היו כאן לאורך כל הזמן.

יוראי להב-הרצנו: הסיכומים הם לא חדשים לאף אחד מהחברים שבחרו להגיע לכאן.

יוראי להב-הרצנו: יש לנו צוותים - - -

שלמה קרעי: אתה לא היית כאן לאורך כל הזמן, יוראי, לא זכור לי שכשאני הייתי - - -

סעיד אלחרומי: הוא היה, רוב הזמן.

נירה שפק: הוא היה לאורך כל הזמן.

יוראי להב-הרצנו: ראיתי אותך נכנס ויוצא, אבל אתם לא יכולים גם להחליט שאתם לא מגיעים ולוקחים חלק בדיונים וגם מלינים על כך שאתם לא מכירים את הסיכומים.

יואב קיש: טוב, אני אגיד לך, בוא אני אספר לך סוד, יוראי - - -

סעיד אלחרומי: יוראי, אני חושב שהנקודה ברורה.

יואב קיש: אני רוצה להגיד סוד ליוראי, סוד, אנחנו יושבים בחדרים, רואים את הדיונים, נכנסים דרך האפליקציה - - -

סעיד אלחרומי: וואו איזה סוד, סוד כמוס הסוד הזה.

יואב קיש: ופשוט לא באים כי כרגע יש החלטה גורפת, אנחנו באים רק להסתייגויות בלבד.

סעיד אלחרומי: אוקיי, בסדר, יואב, תודה.

סעיד אלחרומי: נירה, משפט אחד.

נירה שפק: כן, קצר.

נירה שפק: אני רוצה לומר, אני לא חברה בוועדה הזאת, אבל מכיוון שהיו לי הסתייגויות בחרתי לא לבוא בסוף, ויודעים כל השורה שיושבת כאן שלא עשיתי חיים קלים, בשבוע שעבר הגעתי לדיונים, ולדיון עם השרה, כשהיא עשתה דיון פתוח והתייעצות, וביום ראשון רצתי כאן

נירה שפק: בין שלוש ועדות כי היה חשוב לי להיות כאן ודאגתי להתעדכן מאנשים מה קורה פה ולשים הסתייגויות ולהיפגש עם יושב ראש הוועדה כולל לעשות אמבוש במעלית, וזה בעיניי לא פחות עבודה פרלמנטרית.

נירה שפק: אז אפשר ללכת לקטע של אופוזיציה קואליציה ואפשר להגיד חבר'ה, יש לנו משימה.

יואב קיש: כל הכבוד.

נירה שפק: כן, תודה, אני שמחה - - -

יואב קיש: אני מחזק אותך על פעילותך הפרלמנטרית.

נירה שפק: אני שמחה.

נירה שפק: אז היה לך לא כמה שעות, אלא את אותם שלושה-ארבעה דברים, אותם שלושה-ארבעה סעיפים שדנו בהם פה, מיום ראשון הם עלו והייתה הזדמנות לבוא ללמוד, לא ביום ראשון, לא ביום שני, לא ביום שלישי והיום אנחנו ביום רביעי.

יואב קיש: אני בסך הכול מבקש את אישורו של תומר להתנהלות הזו, זה הכול, כדי שלפעם הבאה שאנחנו נהיה שם נוכל לעשות את אותו דבר.

סעיד אלחרומי: בחיאת יואב, אני מבין אותך, בסדר, תומר התייחס, אבל הוא יתייחס שוב.

תומר רוזנר: לא, אני רק אומר, בנסיבות המקרה הספציפי שאנחנו מדברים בשבוע של סיום מושב, בהינתן כל הדברים שכבר אמרתי אנחנו סבורים שניתן זמן סביר לחברי הכנסת - - -

יואב קיש: מעולה, תודה רבה, מעכשיו זה תקדים.

סעיד אלחרומי: תודה.

תומר רוזנר: בנסיבות המקרה המיוחד.

סעיד אלחרומי: אנחנו מתחילים בהקראת הסיכומים שהיו שדיברנו עליהם אתמול בוועדה כאן, אבל הניסוח - - -

תומר רוזנר: בימים האחרונים.

סעיד אלחרומי: כן, בימים האחרונים.

סעיד אלחרומי: בבקשה, רעות.

רעות בינג: כן, אנחנו בתיקון סעיף 3 בעמוד 4.

רעות בינג: זה מודגש, אבל אני בכל זאת מפנה.

רעות בינג: בסעיף קטן (ב) –

תומר רוזנר: זה סעיף שהועבר מקום.

תומר רוזנר: סעיף שהיה קיים גם קודם והועבר, כפי שהוועדה ביקשה, הוא עבר דירה לחוות הדעת של מתכנן הוועדה.

תומר רוזנר: הוא הופיע קודם בסעיף אחר וזה תיקון שהוא טכני במהותו.

רעות בינג: אני עוברת לעמוד 6, סעיף (ב3).

רעות בינג: 30% מכלל שטח המשבצת במועד תחילתו של תיקון מספר 7;

רעות בינג: הוראות פסקה (1) לא יחולו –

רעות בינג: עד תום שנה כהגדרתה בסעיף (ב1)(2) – על עד ארבעה מתחמים מועדפים.

יואב קיש: איזה עמוד זה?

רעות בינג: בעמוד 7 למעלה.

יואב קיש: את קוראת רק את השינויים?

רעות בינג: כן.

סעיד אלחרומי: הסיכומים.

יואב קיש: סיכומים או שינויים בנוסח?

תומר רוזנר: שינויים בנוסח כפי שהם - - -

יואב קיש: את קוראת מהנוסח, לא?

יואב קיש: אני לא טועה?

יואב קיש: מה מקריאים, תומר?

תומר רוזנר: אנחנו מקריאים את הדברים שסוכמו ברמה העקרונית בישיבות הקודמות וביקשו מאיתנו לנסח אותם והדברים כפי שסוכמו מובאים פה.

יואב קיש: אבל לא מקריאים את החוק?

תומר רוזנר: הוא הוקרא כבר.

יואב קיש: לא, עם השינויים מהנוסח של 11 בלילה הוקרא?

תומר רוזנר: אני לא מבין את השאלה.

תומר רוזנר: כל החוק הוקרא כבר.

יואב קיש: אבל - - -

סעיד אלחרומי: הוקרא החוק, הוכנסו כל השינויים.

יואב קיש: לא, השאלה היא, היושב ראש, אם אתה הולך להקריא את החוק או שבזה שהקראת את הסיכומים נגמרה ה - - -

סעיד אלחרומי: לא, אנחנו יומיים הקראנו את החוק.

יואב קיש: אבל עכשיו הגיע נוסח ב-11 בלילה, הנוסח הזה הוקרא או לא?

סעיד אלחרומי: לא, לא.

יואב קיש: אז אני מבקש להקריא את הנוסח.

סעיד אלחרומי: מה שלא הוקרא מקריאים עכשיו.

יואב קיש: אז לא, הם מקריאים את הסיכומים.

יואב קיש: את הנוסח של החוק שעליו הולכים להצביע אני יכול לבקש שיקריאו?

תומר רוזנר: לא, הנוסח הזה כבר הוקרא.

סעיד אלחרומי: הוקרא, הוקרא כבר יומיים.

יואב קיש: אבל יש שינויים שהוצגו ב-11 בלילה.

תומר רוזנר: אז אלה השינויים.

סעיד אלחרומי: אלה השינויים.

תומר רוזנר: ועכשיו מוצגים אותם - - -

סעיד אלחרומי: אלה השינויים שמוקראים עכשיו בפני הוועדה, הנוסח הסופי שלהם.

תומר רוזנר: אני אסביר לחבר הכנסת קיש, עכשיו מוקראים אותם שינויים בנוסח שעדיין לא הוקראו, אבל סוכמו ברמה שאינה ניסוחית.

תומר רוזנר: כל הסיכומים היו סיכומים מאוד מדויקים שהוצגו בוועדה והתקבלו על דעתה.

תומר רוזנר: אנחנו עכשיו רק מקריאים את אותם סיכומים כפי שנוסחו בהצעת החוק.

תומר רוזנר: כל שאר הסעיפים שכבר הוקראו אין בהם שינוי.

יואב קיש: אין לי בעיה, אבל האם למשל אתה אומר עכשיו שבסעיף 4(ב1) 'על מתחם משמעותי לדיור' נמחק.

יואב קיש: זה משהו שאתה הולך להגיד עכשיו במסגרת ההקראה, או שאתה מתייחס לסיכום ככללי?

תומר רוזנר: לא.

תומר רוזנר: הדוגמה שאתה אמרת זה דבר שהוקרא.

יואב קיש: אוקיי, אז אני פשוט לא ראיתי את הנוסח ב-11 בלילה, אמרתי, אני רואה אותו רק עכשיו.

יואב קיש: אז משהו מהשינוי של נוסח של 11 בלילה, כל מה שנכנס להצעת החוק, אתה מקריא אותו כהצעת החוק, לא כסיכום?

תומר רוזנר: נכון, בוודאי, הסיכום כבר הוקרא בוועדה.

יואב קיש: אוקיי.

תומר רוזנר: רק לנוחותך, השינויים שאותם אנחנו הולכים להקריא מסומנים בצהוב.

יואב קיש: תודה.

שלמה קרעי: תומר, אגב, הסתייגויות 95 והלאה של הקובץ שלי אלה הסתייגויות שנוגעות לניסוח של החוק ויש שם בהחלט דברים - - -

תומר רוזנר: בסדר גמור, תודה.

שלמה קרעי: מה שנעלם ממך, אז למיטב הבנתי מצאתי בשבילך.

רעות בינג: אני רק אדגיש שההגדרות הן בהמשך ואותם הקראתי.

תומר רוזנר: הן לא משתנות.

אפרת ברנד: אני רק מבקשת לדייק את נוסח הסעיף, כך שייכּתב בו ששטח משבצת שנכלל בתוכנית שאושרה או הופקדה עד ליום התיקון תבוא במניין ה-30%, כלומר בסעיף (ב3)(א) ולא - - -

יואב קיש: אני לא רואה את זה, אולי אני מסתכל על נוסח ישן.

יואב קיש: על מה אנחנו מדברים?

אפרת ברנד: עמוד 7, סעיף (3), ששטח המשבצת יבוא במניין ה-30% ולא במניין ה-1,050, כאשר כמובן שהכרזה חדשה תצטרך לעמוד בשני התנאים וזה כדי לאפשר גם הכרזה במקרה שבו אושר שטח של 1,050 אבל הוא באחוז מאוד קטן משטח המשבצת ולכן נכון להשלימו עד 30%.

סעיד אלחרומי: אוקיי, זה מה שסוכם אתמול.

תומר רוזנר: מה שאמרת עכשיו לא מקדם אותנו לשום מקום, זה משאיר את הנוסח כפי שהוא.

אפרת ברנד: לא, הנוסח עכשיו מפנה לשני תנאי הסעיף, אנחנו מבקשים לדייק שזה יהיה רק לעניין ה-30%.

סעיד אלחרומי: בסדר.

תומר רוזנר: רק שלא יחול התנאי השני על הפקדות ישנות.

אפרת ברנד: נכון.

יואב קיש: איפה זה, בסעיף (4) שטח המשבצת, על מה את מדברת?

אפרת ברנד: בסעיף (3).

יואב קיש: אני רוצה להבין מה נאמר, אפשר?

סעיד אלחרומי: כן.

יואב קיש: כן, בבקשה, אתה יכול להסביר מה היה הסיכום עכשיו?

תומר רוזנר: הסיכום הוצג כבר, אני רק - - -

יואב קיש: לא, היא ביקשה הבהרה לגבי שטח המשבצת, נכון?

תומר רוזנר: כן, שהיא תסביר מה שהיא ביקשה.

יואב קיש: בבקשה.

אפרת ברנד: הסעיף מתייחס למקרה שבו כבר - - -

יואב קיש: רגע, אפשר להקריא אותו?

יואב קיש: מישהו יכול להגיד על מה מדברים?

סעיד אלחרומי: הוא הוקרא.

סעיד אלחרומי: חבר הכנסת קיש.

יואב קיש: לא, זה מהנוסח החדש, הוא לא הוקרא.

יואב קיש: עם כל הכבוד, הסעיף הזה - - -

סעיד אלחרומי: חבר הכנסת קיש, אני רוצה להגיד - - -

יואב קיש: יו"ר הוועדה, אבל זה סעיף שלא הוקרא.

סעיד אלחרומי: תאמין לי, הייתי שנים במועצה לעומתית - - -

יואב קיש: אני צודק שזה סעיף שלא הוקרא?

סעיד אלחרומי: אני מכיר את כל הטריקים והשטיקים האלה - - -

יואב קיש: לא, אני לא עושה שום - - -

סעיד אלחרומי: אבל אני רוצה להגיד משהו.

איתמר בן גביר: אתה רוצה להביא כאן דברים בלי להקריא?

סעיד אלחרומי: לא, לא, הקראנו את החוק.

סעיד אלחרומי: החוק הוקרא במשך יומיים.

סעיד אלחרומי: החוק לא הוקרא, קיבלנו נוסח אתמול ב-11 בלילה.

קריאה: בסדר, בסדר.

איתמר בן גביר: אל תגיד 'בסדר, בסדר' - - -

סעיד אלחרומי: החוק הוקרא, יש אנשים שישבו כאן מעל 20 שעות בשלושת הימים האחרונים, גם נציגי הממשלה, גם חברי הכנסת בדיונים, גם בוועדה, גם מחוץ לוועדה.

יואב קיש: בסדר גמור.

סעיד אלחרומי: כל ההסכמות והכול הוקרא.

סעיד אלחרומי: אז אני מבקש, הייעוץ המשפטי, תקראו את הנוסח לפי הסיכומים ובואו נתקדם.

תומר רוזנר: ביקש חבר הכנסת קיש, בכל זאת אני מציע שעורכת דין ברנד ממינהל התכנון - - -

סעיד אלחרומי: תסבירי לחבר הכנסת.

יואב קיש: איתמר, הם לא הקריאו את הנוסח הזה, זה שינויים שנעשו ב-11 בלילה - - -

איתמר בן גביר: יושב ראש הוועדה, יש כללים.

סעיד אלחרומי: תנו ליועצת המשפטית - - -

איתמר בן גביר: רגע, רגע, שנייה, אני רוצה להעיר.

איתמר בן גביר: יש כללים ואתה יודע את הכללים יותר טוב מכולם כאן, אני אומר דבר מאוד פשוט, אם תיקנתם אתם צריכים להקריא את זה, את הכול.

סעיד אלחרומי: זה לא תיקון, זה הסכמות שהיו בוועדה.

סעיד אלחרומי: הקראנו את זה אתמול - - -

איתמר בן גביר: אין בעיה.

איתמר בן גביר: אנחנו רוצים עכשיו לדעת - - -

סעיד אלחרומי: דיברנו על זה אתמול כאן, בוועדה, רק הניסוח.

איתמר בן גביר: מצוין, אנחנו רוצים לדעת אבל את הנוסח עכשיו.

סעיד אלחרומי: ועכשיו מקריאים את זה, מקריאים את הניסוח.

איתמר בן גביר: מקריאים את זה?

סעיד אלחרומי: מקריאים את הניסוח, את החלק של הניסוח.

יואב קיש: סעיד, זה מה שאני ביקשתי, להקריא את השינויים בצהוב.

יואב קיש: הקריאו את זה.

איתמר בן גביר: אגב, הטענה שלנו לא כלפיהם, לא כלפי הנציגים של הרשות ושלכם.

סעיד אלחרומי: בבקשה, תומר.

תומר רוזנר: חבר הכנסת קיש, אם אתה היית בחדר הזה לפני - - -

יואב קיש: עכשיו, רק להבין, השינויים בצהוב באיזה עמוד הם מתחילים?

יואב קיש: כי לא הייתי פה לרגע, יצאתי.

סעיד אלחרומי: כן, היא הקריאה את זה.

תומר רוזנר: חבר הכנסת קיש, אם היית פה, כנראה שיצאת ואני לא ראיתי.

יואב קיש: נכון, הייתי צריך גם לדבר עם חברי כנסת.

תומר רוזנר: אז כנראה שבזמן שיצאת הדברים הוקראו.

יואב קיש: אז אני שואל מאיפה זה מתחיל, לדעת.

תומר רוזנר: התיקון הראשון היה בעמוד 6, ועכשיו אנחנו בעמוד 7.

יואב קיש: תודה.

יואב קיש: עכשיו אנחנו בעמוד 7 סעיף (3).

תומר רוזנר: וזה כבר הוקרא.

תומר רוזנר: לאחר שזה כבר הוקרא ביקשה עורכת דין ברנד ממינהל התכנון הבהרה מסוימת, אתה ביקשת שהיא תסביר אותה שוב כי התקשית להבין אותה, אז היא תבהיר אותה.

יואב קיש: נכון.

יואב קיש: אז תקריאי בבקשה ותגידי מה.

אפרת ברנד: מה שאנחנו מבקשים לקבוע שוב, הבהרה בהתאם להסכמות שהתקבלו אתמול זה שאם אושרה או הופקדה תוכנית מועדפת לדיור קודם לתיקון בשטח משבצת אז השטח שהיא כללה יבוא במניין - - -

יואב קיש: זאת אומרת חדש, את מדברת על חדש.

אפרת ברנד: תוכנית ישנה שאושרה או הופקדה לפני התיקון הזה.

יואב קיש: לפני התיקון, זאת אומרת זה אמור להיחשב חלק מה-30.

אפרת ברנד: בשטח של משבצת.

אפרת ברנד: סעיף (ב3) אומר שסך שטח המשבצת צריך להיות עד 30% ולא יעלה על 1,050 דונם.

אפרת ברנד: סעיף קטן (3), מה שהוקרא עכשיו, מתייחס לסיטואציה שבה קודם לתיקון כבר אושרה או הופקדה תוכנית בשטח משבצת.

אפרת ברנד: מה שאנחנו מבקשים להבהיר זה שאם כך נעשה אז התוכנית הזאת תבוא במניין 30% שכתובים בסעיף (ב3)(א).

תומר רוזנר: ולא יחול - - -

אפרת ברנד: ולא יחול סעיף קטן (ב).

סעיד אלחרומי: אוקיי, זה הסיכום אתמול.

אפרת ברנד: נכון, זה הסיכום, הבהרה.

סעיד אלחרומי: בבקשה, אז בואו נתקדם.

יואב קיש: היושב ראש, אני שמעתי את עמדתו של היועץ המשפטי לגבי כל השינויים האלה, אמרתי שאני מקבל אותה בלית ברירה כי אני לא אתחיל פה להתווכח על העניין הזה, רק אמרתי שזה תקדימי, אבל לאור העניין אני מבקש, למרות שהשעה הייתה שמונה בבוקר, להוסיף לי הסתייגות שהמשמעות שלה ביטול כל השינויים שנעשו בנוסח החדש.

יואב קיש: אחת על הכול, זה הכול.

סעיד אלחרומי: בסדר, אין בעיה.

יואב קיש: זה כדי שלפחות יהיה לי - - -

סעיד אלחרומי: אוקיי, תגיש.

סעיד אלחרומי: בסדר, מקובל.

יואב קיש: אז את ההסתייגות הזו נוסיף, תודה.

נירה שפק: בהקשר של מה שאמרת זה גם ארבעה מתחמים של עד 40% סך הכול.

יואב קיש: תומר, אני צריך להגיש לך או שאתה כותב את זה?

סעיד אלחרומי: יואב, כותבים.

תומר רוזנר: לפנים משורת הדין.

סעיד אלחרומי: לפנים משורת הדין כותבים.

מוסי רז: אבל אתה יודע, יואב, זה בסדר, אבל זה בניגוד ל - - -

יואב קיש: אני יודע הכול.

יואב קיש: יש פה עמדה עקרונית.

מוסי רז: אני חושב שזה לגיטימי מה שאמרת.

סעיד אלחרומי: חברים, בואו נתקדם.

רעות בינג: אנחנו בעמוד 8 סעיף (ב2).

רעות בינג: (ב2) הוראות סעיף 3(ב2) ו-(ב3) יחולו על הכרזה לפי סעיף זה; ואולם סך המתחמים שיוכרזו לפי סעיף 3(ב3)(2)(ב) ו-(3) וסעיף זה לא יעלה על האמור בסעיפים אלה.

רעות בינג: זה בעצם החלה של ההסדר שדיברנו עליו גם ביחס למטרו, למתחמים לפיתוח מוטה תחבורה.

יואב קיש: אני עוד פעם אומר, אני פעם ראשונה רואה את הנוסח הזה, אני מבין את הסיכומים, אני פשוט רוצה להבין, כשכותבים לי, ואני לא יודע אם אני אשאל אפילו את ותיקי הישיבה, כולל נירה, אם היא יודעת מה המשמעות של סעיף 3(ב3)(2)(ב) ו-(3).

נירה שפק: בוודאי.

נירה שפק: הייתי פה, יודעת גם וידאתי וענתה לי.

יואב קיש: אוקיי, בוודאי, זוכרת בעל פה.

נירה שפק: לא, אני גם מתכוננת.

יואב קיש: אז אני מבקש רק להסביר טיפה יותר לעומק, שלא נצטרך לעבור ל - - -

איתמר בן גביר: אולי תסבירי לנו.

סעיד אלחרומי: תומר יסביר לנו ונתקדם הלאה.

תומר רוזנר: זה מאוד פשוט.

איתמר בן גביר: תסביר, אנחנו רוצים גם לדעת.

נירה שפק: בוודאי שאני יודעת, אני נותנת שיעורים פרטיים בחדר 206.

איתמר בן גביר: נשמח.

תומר רוזנר: אגב, בפני חברי הכנסת מונח, אמור להיות מונח, אני מקווה שהוא מונח, הנוסח המשולב של החוק שאפשר לראות את אותם סעיפים בצורה נוחה.

תומר רוזנר: מכל מקום מה שמדובר כאן זה שאותם הסדרים שחלים על מסלולי התוכניות לדיור, ההכרזות לדיור, שעניינן מסירת חוות דעת של ראש הרשות המקומית לפני ההכרזה וכן ההסדר שנוגע למשבצות החקלאיות, כפי שחלקו הוקרא עכשיו, חלים גם במסלול של התוכניות עבור המטרו.

סעיד אלחרומי: אוקיי, באיזה עמוד אנחנו עכשיו?

רעות בינג: אנחנו בעמוד 12 בתיקון סעיף 5, זה סעיף 9, פסקה (3).

שלמה קרעי: למה שיניתם?

שלמה קרעי: ראיתי שלפני כן יש הגדרה שמחקתם את 'לרבות הדרוזית והצ'רקסית' וכתבתם 'כהגדרתה' במשהו.

תומר רוזנר: לא, הפוך.

תומר רוזנר: בנוסח הקודם היה כתוב הגדרה של מה שמכונה יישוב מיעוטים, ביקשו חברי הכנסת להחליף את ההגדרה יישוב מיעוטים בהגדרה יישוב של האוכלוסייה הערבית לרבות הדרוזית והצ'רקסית.

רעות בינג: אתה בעצם מסתכל על הנוסח שהוא מתייחס להחלפת מונח שבתחילת ההצעה.

רעות בינג: יש סעיף שהוא החלפת מונח שהוא בעצם חל גם על ההגדרה.

שלמה קרעי: אז בהגדרה יישוב מיעוטים מחקתם את - - -

סעיד אלחרומי: במקום 'יישוב מיעוטים', 'של החברה הערבית'.

תומר רוזנר: אני הבנתי, אני אסביר.

תומר רוזנר: זה תיקון טכני לחלוטין.

תומר רוזנר: מה שקרה, בשביל לא לחזור על המחיקה וההוספה כל פעם, אז אם אתה תראה, בתחילת החוק עשינו סעיף שמרכז את כל השינוי הזה שמופיע כמה פעמים בחוק בסעיף אחד של החלפת מונח.

איתמר בן גביר: בלי למצמץ, מהמקפצה.

שלמה קרעי: אוקיי, תודה.

רעות בינג: בסעיף קטן (ג) במקום "יהיה משקיף" יבוא "ונציג שר הרווחה והשירותים החברתיים, מקרב עובדי משרדו, יהיו משקיפים".

רעות בינג: התיקונים האלה נוגעים להרכב הוועדה.

אחמד טיבי: יש נציג של משרד הבריאות.

תומר רוזנר: אני אסביר תיכף, רק לגבי השינויים, השינויים שהוועדה ביקשה הם שאחד מנציגי הרשויות המקומיות מקרב חברי הוועדה יהיה נציג של רשות מקומית של האוכלוסייה הערבית, לרבות הדרוזית והצ'רקסית, והשינוי השני הוא שהוסף משקיף מטעם משרד הרווחה.

תומר רוזנר: לשאלתו של חבר הכנסת טיבי, נציג משרד הבריאות הוא ממלא מקום קבוע בוועדה.

אחמד טיבי: למה לא חבר?

אחמד טיבי: למה ממלא מקום?

תומר רוזנר: כי זה המצב, ביקשו לא לשנות אותו.

סעיד אלחרומי: הממשלה רצתה ככה.

רעות בינג: עמוד 16.

רעות בינג: 27, תיקון סעיף 26 פסקה (2).

רעות בינג: אחרי סעיף קטן (א) יבוא: "(א1) ביצועה של תוכנית מועדפת לפיתוח מוטה תחבורה יחל בתוך ארבע שנים מיום אישורה או בתוך שלוש שנים מיום מתן היתר ראשון לתחנת מערכת תחבורה עתירת נוסעים שהתוכנית האמורה סובבת אותה לפי המאוחר; לעניין סעיף זה יראו ביצוע בפועל של 25% מכלל עבודות התשתית המתוכננות בשטח התוכנית כתחילת ביצועה של תוכנית; שר הפנים רשאי לקבוע כללים בדבר אופן החישוב של שיעור עבודות התשתית כאמור.

רעות בינג: "

תומר רוזנר: זה הנושא שסוכם כפי שסוכם שלגבי המטרו תחילת הביצוע נחשבת ביצוע 25% מעבודות התשתית תוך שלוש שנים מיום מתן ההיתר הראשון לתחנת המטרו או ארבע שנים מיום אישור התוכנית, לפי המאוחר.

רעות בינג: התיקון האחרון הוא בעצם בסעיף האחרון, שזה הוראת המעבר, 33.

יואב קיש: אתם לא מקריאים את מה שהורדתם בסעיף (2) הרי גם חלק בוטל, נכון?

תומר רוזנר: באיזה עמוד?

איתן גינזבורג: לא, לא מקריאים מה שהורידו.

יואב קיש: אז אפילו להגיד שהורד.

תומר רוזנר: צריך להגיד.

תומר רוזנר: איזה עמוד, אדוני?

יואב קיש: תיקון סעיף 26, 27 לחוק, עמוד 16.

תומר רוזנר: כן, מה השאלה?

יואב קיש: יש שם מחיקה גם, המחיקה היא מעכשיו, צריך לציין שזה ירד.

רעות בינג: זה בעצם מחליף את מה שהיה.

יואב קיש: אז צריך להגיד, זה הכול.

סעיד אלחרומי: אוקיי, בסדר.

תומר רוזנר: לא, מה שעכשיו הוקרא זה מה שמחליף את מה שנמחק.

סעיד אלחרומי: נכון.

רעות בינג: זה מחליף את הארבע שנים מיום אישורה, זה בעצם אומר, במהות זה מתייחס לאותו נושא.

תומר רוזנר: הנוסח שהוקרא מחליף את הנוסח שאתה רואה אותו מחוק כרגע ולכן הוא הוקרא.

סעיד אלחרומי: אוקיי, תיקון אחרון.

רעות בינג: אנחנו בסעיף האחרון, עמוד 20, זה הוראות המעבר.

יואב קיש: שנייה רגע, אפשר להגיע לזה?

יואב קיש: עמוד 19, המחיקה, הוקרא?

רעות בינג: 19, זה מרקור שהוא לא – את זה בעצם הורדנו אתמול.

יואב קיש: לא, בצהוב, בעמוד 19 יש בצהוב.

רעות בינג: זה לא רלוונטי, זה מרקור שלא רלוונטי.

יואב קיש: אז למה זה בצהוב?

יואב קיש: טעות מרקור?

תומר רוזנר: כן.

יואב קיש: אני עוד פעם אומר, זו פעם ראשונה שאני רואה את הנוסח המעודכן ולכן אני חושב שאנחנו - - -

איתן גינזבורג: זו פעם ראשונה שאתה רואה את החוק בכלל, זו האמת.

יואב קיש: לא, זה שקר.

איתן גינזבורג: זו האמת.

יואב קיש: אני גם נלחמתי יחד איתכם עם החקלאים ועשיתי פה שינוי, רק לא באתי למליאה, לוועדה הזו, כשאתם דורסים אותנו בכל הוועדות, את זה אני לא אעשה פה.

יואב קיש: אני לא אהיה פה בובה שלכם, כשהליכוד מקבל פה שני נציגים ו'תקווה חדשה' מקבלת פה שני נציגים.

יואב קיש: איך אתה לא מתבייש?

יואב קיש: אני יושב ונלחם יחד איתך בשביל החקלאים.

איתמר בן גביר: הם רוצים בובות.

איתמר בן גביר: איתן מחפש בובות.

סעיד אלחרומי: חבר הכנסת קיש - - -

יואב קיש: לא, אני לא אקבל ממנו הטפות מוסר, מי הוא בכלל?

איתן גינזבורג: אתה כנראה לא יודע מה זה ההגדרה של הטפת מוסר.

סעיד אלחרומי: חבר הכנסת קיש, אתה היית יושב הראש של הוועדה הזאת ולכן אנחנו בנפש חפצה וברצון טוב ענינו על כל השאלות וכל ההבהרות.

יואב קיש: נכון, פתחתם תקדימים שיהיו פה לדורות.

סעיד אלחרומי: אנחנו רוצים להתקדם הלאה.

יואב קיש: נכון, נושא התקדים אכן חשוב.

סעיד אלחרומי: אנחנו רוצים לגשת להסתייגויות, חברים.

תומר רוזנר: יש עוד תיקון אחרון.

יואב קיש: רגע, המחיקה בסעיף (ה) היא גם טעות?

סעיד אלחרומי: התיקון האחרון, חברים.

יואב קיש: רגע, סליחה, המחיקה בעמוד 19 ב-(ה) זה גם טעות?

יואב קיש: כי אמרתם ש-(ד) המרקור בצהוב זו הייתה טעות, אז אני שואל אם המרקור ב-(ה) גם טעות?

רעות בינג: אותה טעות.

יואב קיש: אותה טעות.

יואב קיש: אוקיי, אז בוא נמשיך משם.

תומר רוזנר: התיקון האחרון.

רעות בינג: עמוד 20, הסעיף האחרון.

רעות בינג: הוראת מעבר, (ב).

אפרת ברנד: אם אפשר, תומר, רק בקשה לשתי הבהרות, ממש דיוקים.

אפרת ברנד: לגבי פרסום המתחמים על ידי מנהלת מינהל התכנון אנחנו רק מבקשים להוסיף - - -

תומר רוזנר: רק תפני קודם כל לסעיף שאת מדברת, שחברי הכנסת יידעו על מה את מדברת.

אפרת ברנד: סעיף 13א בעמוד 14.

אפרת ברנד: אנחנו רק רוצים בסוף שלא ניתן יהיה לשנות אותה, כלומר שהרשימה מתפרסמת והיא לא תהיה ניתנת לשינוי.

איתן גינזבורג: מה זה?

אפרת ברנד: הרשימה של המתחמים.

נירה שפק: המתחמים, היא מדברת על המתחמים המוסכמים, אבל זה מובן מאליו, למה לא לעשות עוד שינוי?

תומר רוזנר: אני חושב שזה מובן, אין צורך.

סעיד אלחרומי: בואי, אין צורך.

טל זקס: זה עלה בדיון, אדוני היושב ראש, נציגת המשרד ביקשה הבהרה והיועץ המשפטי של הוועדה הבהיר שבאמת הנוסח לא מבהיר את זה וצריך להוסיף לעניין הזה הבהרה, זה מה שאנחנו מבקשים שיתווסף.

טל זקס: זה דובר, זה עלה, זה סוכם, זה לא שינוי.

טל זקס: זו הבהרה בנוסח.

תומר רוזנר: הבנתי, אנחנו נבהיר בנוסח שהרשימה מוקפאת ליום ה - - -

סעיד אלחרומי: אוקיי.

סעיד אלחרומי: יאללה.

אפרת ברנד: בדיוק, מצוין, ורק דבר אחרון, בעמוד האחרון בסעיף קטן (1) אם אפשר לומר שהיא לא תבוא במניין 18 המתחמים וגם לא במניין ארבעת המתחמים שבעצם גוברים על הוראת ה-30% וה-1,050 דונם בשנה הראשונה, כיוון שארבעת המתחמים נוגעים להכרזות חדשות ולא להכרזות עבר.

נירה שפק: לא, לא, לא, לא הבנתי את ההערה הזאת שנכנסה עכשיו.

אפרת ברנד: סעיף (1) בעצם מותיר הכרזות שכבר ניתנו בעבר ואומר שההכרזות הישנות לא יבואו במניין המגבלה של 18 המתחמים שאפשר להכריז, כי אלה הכרזות עבר ו-18 הכרזות זה הכרזות חדשות.

אפרת ברנד: זה קבוע היום.

סעיד אלחרומי: אני חושב שזה מובהר ומוסכם.

סעיד אלחרומי: אני לא רוצה לעשות שום דבר ממה שחולק לחברי הכנסת, שום דבר, שום פסיק.

סעיד אלחרומי: בואו נתקדם.

סעיד אלחרומי: הייעוץ המשפטי, בבקשה, אנחנו צריכים להתחיל בהסתייגויות, אנחנו מתחילים בהסתייגויות לפי סדר הגשתן, מי שהגיש ראשון אנחנו מתחילים בהסתייגויות שלו.

סעיד אלחרומי: מי הגישו?

תומר רוזנר: הוגשו הסתייגויות על ידי כל סיעות האופוזיציה למעט הרשימה המשותפת שהצטרפה רק לשתיים מהן, מי שהגיש אותן בשם האופוזיציה היה חבר הכנסת קרעי, הוגשו לנו חתימות של כל חברי האופוזיציה לגביהן, למעט הרשימה המשותפת שהצטרפה רק לשתיים מהן.

יואב קיש: להסתייגויות של קרעי מי הצטרף?

תומר רוזנר: כל סיעות האופוזיציה.

שלמה קרעי: כל סיעות האופוזיציה חוץ מהמשותפת.

נירה שפק: חוץ מהמשותפת שהצטרפה רק לשתיים.

תומר רוזנר: כל סיעות האופוזיציה הגישו חתימות לגבי כל ההסתייגויות למעט הרשימה המשותפת שהצטרפה להסתייגויות 3 ו-4 בלבד ובנוסף לכך חבר הכנסת טיבי וסעדי הגישו הסתייגויות נפרדות.

תומר רוזנר: מי מבקש לנמק את ההסתייגויות?

תומר רוזנר: אתה מעוניין לנמק את ההסתייגויות אחת אחת?

סעיד אלחרומי: אחת אחת או שנעשה את זה בקבוצות?

סעיד אלחרומי: איך שאתה רוצה.

שלמה קרעי: מבחינתי הייעוץ המשפטי - - -

תומר רוזנר: אפשר, בהסכמתך, כמובן, יש כאן מקבצים, המקבץ הראשון נוגע לסעיפי מטרה, שיש לגביו סדרת הסתייגויות, אם אתה מסכים לנמק את כולן ביחד זה בסדר.

תומר רוזנר: כמה זמן אתה צריך לנמק את ההסתייגויות האלה?

שלמה קרעי: סעיפי המטרה יש בסך הכול עשר הסתייגויות כאלה, בוא נתחיל עם עשר דקות.

תומר רוזנר: עשר דקות לנמק את ההסתייגויות האלה?

תומר רוזנר: בבקשה.

סעיד אלחרומי: בבקשה.

שלמה קרעי: תודה, אדוני יושב הראש.

שלמה קרעי: באמת ההתנהלות שבגללה מה שקורה כאן, שאנחנו מנועים מלהשתתף בוועדה ומנועים מלבוא באמת להיות נוכחים בדיונים, למרות שמי שמכיר ויודע אנחנו יושבים עשרות שעות דיונים, ישבנו בכנסות הקודמות בוועדות בדיונים מאוד אינטנסיביים, אנחנו לא מפחדים מדיונים והיינו מאוד רוצים להשתתף וליטול בהם חלק.

יוראי להב-הרצנו: אז תיטלו.

שלמה קרעי: לא, אנחנו לא ניטול חלק בדורסנות, מה אתה מעמיד פני תם, חבר הכנסת הרצנו.

סעיד אלחרומי: חברים, תנו לחבר הכנסת קרעי להמשיך, אלה הסתייגויות מאוד חשובות ומאוד קריטיות.

מוסי רז: מי שמחרים את הכנסת זה כמו מי שמחרים התנחלויות, רק יותר גרוע, כי הוא מחרים את המוסד הנבחר של ישראל.

שלמה קרעי: חבר הכנסת מוסי רז, אני מניח שאתה מוכן גם להצטרף לדיון של ה - - -

סעיד אלחרומי: חבר הכנסת יוראי, אני רוצה לשמור על חבר הכנסת קרעי להגיד את דברו ואלה דברים מאוד חשובים וענייניים.

מוסי רז: לצערי אני לא יכול להצטרף, אבל החרמה היא החרמה של מדינת ישראל.

שלמה קרעי: ההחרמה היא החרמה שלכם, של אזרחי מדינת ישראל.

שלמה קרעי: כשבא חברך לסיעה, לא מתבייש, ואומר שהערים במדינת ישראל מבחינתו הם לא במדינת ישראל בכלל, אתם מחרימים פה - - -

מוסי רז: מי?

שלמה קרעי: יאיר גולן, אמר שהערים אריאל ומעלה אדומים הן מבחינתו לא ערים במדינת ישראל.

מוסי רז: בוודאי שהן לא ערים במדינת ישראל, מה להן ולמדינת ישראל?

שלמה קרעי: אז תראה איך אתה אומר משפטים כאלה ואתה לא מסמיק - - -

איתן גינזבורג: מוסי, מוסי, מוסי.

שלמה קרעי: אתה לא מסמיק מבושה.

מוסי רז: רק בשבוע שעבר דחינו את ההצעה שלכם - - -

שלמה קרעי: בכל מקרה, אדוני היושב ראש - - -

סעיד אלחרומי: חבר הכנסת מוסי רז, תנו לחבר הכנסת קרעי להציג את עמדתו ולנמק את הסתייגויותיו.

סעיד אלחרומי: בבקשה, חבר הכנסת קרעי.

שלמה קרעי: אגב, הערה לתומר, כותב לי היועץ אלעד שהוא צירף את כל האופוזיציה רק להסתייגויות 3 ו-4.

תומר רוזנר: נכון, אני מתקן, אתה צודק, אני הסתכלתי עכשיו בדיוק במה ששלחתם, ההצטרפות של כל האופוזיציה, חשוב שזה ייאמר לפרוטוקול, היא להסתייגויות 3 ו-4, למעט הרשימה המשותפת, לכל שאר ההסתייגויות ביקש ממני חבר הכנסת קיש להצטרף לכל ההסתייגויות ויש הסתייגויות נפרדות של הרשימה המשותפת.

שלמה קרעי: אוקיי.

שלמה קרעי: אז אני אומר, כאשר אנחנו לא משתתפים בוועדות בגלל הדורסנות הזו, שלא מאפשרים לנו לייצג, הרי אתה, סעיד, יושב ראש כיושב ראש הוועדה כדי לייצג את הציבור שבחר בך.

שלמה קרעי: אתה קיבלת ייצוג מתאים, אפילו מעבר לכך, הרבה מעבר לכך מבחינת התקציבים שחולקו לטעמנו, אבל זה בסדר, זכותכם, אתם מסובבים את הממשלה הזו על האצבע הקטנה שלכם.

שלמה קרעי: אתה קיבלת את הייצוג שמתאים לך, ואנחנו, אופוזיציה שמייצגת חצי מהעם מקבלים בוועדות המרכזיות, לא סתם ועדות מרכזיות, אלה ועדות שהוכחנו שכאשר הוכחנו שכאשר יש לנו נציגות מספיק טובה בהן, כמו ועדת הכספים, אנחנו גם יודעים לדרוש שינויים והשינויים נכנסים בסוף כמו עם החל"ת ועם החוק ששר האוצר הביא לוועדת הכספים, רצה לדרוס את המובטלים בני 67, רצה לדרוס יולדות, רצה לדרוס הרבה אחרים, ובזכות זה שהיינו שם מספיק חזקים בתוך הוועדה השגנו את השינויים לטובת הציבור שבחר בנו ולטובת כלל הציבור.

שלמה קרעי: לכן כשאתם - - -

נירה שפק: זה לא שאתם – כאילו היולדות והכול זה היה עבודה משותפת של - - -

סעיד אלחרומי: נירה, נירה, תנו לחבר הכנסת קרעי להמשיך את דבריו.

נירה שפק: מי הביא את ההסכמות האלה?

נירה שפק: עם כל הכבוד לך, לא, כאילו - - -

שלמה קרעי: - - - זו הממשלה שלכם, ו-ב' - - -

סעיד אלחרומי: אלה דברים מאוד חשובים.

נירה שפק: מאוד, בגלל זה אני אומרת, מי שהוביל, מי שהיה בוועדה, מי שהלך, מי שקצת - - -

סעיד אלחרומי: סליחה, חברת הכנסת נירה, תני לחבר הכנסת קרעי להמשיך.

נירה שפק: אבל ביחד, כדאי ללמוד.

שלמה קרעי: בוודאי ובוודאי חברי הכנסת שנמצאים כאן על תנאי, ללא שיקול דעת, שאין להם שום תעוזה לצאת נגד הממשלה או נגד הקואליציה, וברגע שהם יעשו את זה, ואמר את זה חבר הכנסת כלפון מהקואליציה: אם הייתי מצביע נגד העמדה לא הייתי בכנסת.

שלמה קרעי: יש כאן מצב שיש כנסת מסורסת עם קרוב ל-30 חברי כנסת שאין להם כמעט שיקול דעת, לא בוועדות ולא במליאה.

שלמה קרעי: כשאנחנו באים לייצג ורוצים לדרוש דברים עבור הציבור שבחר בנו ואתם מסרסים את הכוח שלנו גם כן, אז זה מונע מאיתנו להשתתף בדיונים האלה ולכן אנחנו גם באים ומגישים הסתייגויות שאולי יש כאלה שיאמרו שהן פחות ענייניות, בלשון המעטה, אבל המטרה שלהן, הנה תקראו למשל את הסתייגות סעיף 1, מטרת חוק זה הינה לנסות לזהות תהליכים במשרד הכלכלה באמצעות מתן ג'וב שמן למזהה התהליכים הידוע ולעוד שמונה עוזרים בכירים ממקורביו.

זאב בנימין בגין: אילו הייתם כאן

זאב בנימין בגין: בכוח כמו שאתם הייתם רוצים ודאי הוועדה הייתה מקבלת את ההסתייגות.

זאב בנימין בגין: זה מה שאני צריך להניח, נכון?

שלמה קרעי: אני מוכן שתקבלו את ההסתייגות - - -

זאב בנימין בגין: זו אחת ההסתייגויות הטובות ביותר שלך.

זאב בנימין בגין: ראיתי אחרות.

שלמה קרעי: אני לא בטוח שכל מה שראית זה שלי, אבל זאת בהחלט שלי.

יואב קיש: איזה מספר?

סעיד אלחרומי: כן, אלה דברי חוכמה ודברים מאוד חשובים של חבר הכנסת קרעי ואני נהנה לשמוע אותם.

שלמה קרעי: אלה דברים שהמטרה שלהם, אדוני יושב הראש, זה להציב מראה לממשלה שבאה ומשחדת, משחדת, אם היה פה מישהו מהימין שעושה את הדברים היו נפתחים תיקים על ימין ועל שמאל, אבל מנדלבליט, שמאתרג את כל הקבוצה הנכבדה שיושבת היום בקואליציה לא נוגע בכם ואנחנו יודעים את זה.

שלמה קרעי: אז אנחנו מנסים להציג תמונת מראה בכל חוק שאתם מנסים להעביר, כי החוקים האלה, אנחנו לא סומכים עליהם שאתם באמת לשרת באמת את הציבור, כי כשאנחנו רואים והציבור רואה איך שאתם נותנים שוחד לאנשים שרק לפני מספר חודשים זעקו בכל במה ובכיכרות ובזמבורות ובאו עם תחפושות ואמרו ממשלה מושחתת - - -

סעיד אלחרומי: שלוש דקות.

שלמה קרעי: עוד שלוש דקות?

שלמה קרעי: אני רק בהסתייגות הראשונה.

סעיד אלחרומי: לא, שלוש דקות, זה לפי סיכומים, אני לארג' איתך.

יואב קיש: רק מה הסיכומים היו?

סעיד אלחרומי: הסיכומים של עשר דקות לעשר ההסתייגויות הראשונות, מצביעים ומתקדמים, עושים את זה בקבוצות.

יואב קיש: על כל עשר הצבעה אחרי ה - - -

סעיד אלחרומי: אחרי הנימוק.

תומר רוזנר: לא, זה תלוי בהסכמה שתהיה ביניכם

סעיד אלחרומי: אם הוא ירצה אחרת אני – תלוי בהסכמה.

יואב קיש: מה זה אחרת?

יואב קיש: אפשר הצבעה בסוף על הכול?

סעיד אלחרומי: כן.

שלמה קרעי: לא, לא, לא.

תומר רוזנר: אם אתם מסכימים אפשר.

סעיד אלחרומי: אם אתם מסכימים אפשר, תנמקו ונצביע בסוף.

שלמה קרעי: לא, שהם יישבו ויקשיבו.

יואב קיש: הבנתי.

תומר רוזנר: אם אתם מסכימים שתהיה הצבעה בסוף - - -

סעיד אלחרומי: אין לנו בעיה עם זה, זה בסדר.

יואב קיש: לא, לא, לא.

שלמה קרעי: מספיק הנוהל של שגית כמעט דרס אותנו לגמרי בהמון נושאים, לפחות את זה, היא כן שמרה על זכותנו, שיישבו כאן חברי הקואליציה ויקשיבו למה שיש לנו לומר.

סעיד אלחרומי: וגם אני שומר עליכם היום, זה חשוב מאוד.

שלמה קרעי: אני מכבד ומעריך את זה מאוד, אדוני היושב ראש.

סעיד אלחרומי: בבקשה.

שלמה קרעי: אני מעביר את שלוש הדקות האחרונות - - -

יואב קיש: לא, לא חייב, אפשר גם לסיים.

סעיד אלחרומי: שתי דקות.

סעיד אלחרומי: תסיים עם זה, הנגלה הבאה, הקבוצה הבאה ידבר קיש.

סעיד אלחרומי: אם אתה מסיים, אני מצביע.

יואב קיש: אפשר התייעצות סיעתית לפני הצבעה?

סעיד אלחרומי: תראו, כמה אתם רוצים, שתי דקות?

סעיד אלחרומי: שלוש דקות.

יואב קיש: לא, חמש דקות התייעצות סיעתית.

סעיד אלחרומי: שלוש דקות אני נותן לכם.

תומר רוזנר: אתה חייב חמש.

יואב קיש: מה זה שלוש?

יואב קיש: חייב חמש.

יואב קיש: תפסיקו להמציא חוקים פה בכנסת, הכול אתם רוצים לעשות?

יואב קיש: אתה יודע מה?

יואב קיש: בוא נלך בכלל, תישארו פה בכנסת, תעשו מה שאתם רוצים.

סעיד אלחרומי: קחו חמש דקות.

יואב קיש: אה תודה באמת.

יואב קיש: חמש דקות התייעצות.

סעיד אלחרומי: יאללה, חמש דקות ואחר כך חוזרים להצבעה ב-9:23.

סעיד אלחרומי: אנחנו מחדשים את הישיבה.

סעיד אלחרומי: תקראו לחברים בחוץ.

סעיד אלחרומי: חברים, אנחנו מצביעים על ההסתייגויות של חבר הכנסת שלמה קרעי על הצעת החוק לקידום הבנייה במתחמים מועדפים, תיקון מספר 7, מ-1 עד 10.

יוליה מלינובסקי: איפה חבר הכנסת קרעי?

יוליה מלינובסקי: הוא לא פה.

סעיד אלחרומי: איפה קרעי?

יואב קיש: הוא לא לבד, כל הסיעה רשומה על כל ההסתייגויות.

יוליה מלינובסקי: אם הוא לא פה - - -

סעיד אלחרומי: חבר הכנסת קיש הוא אחד מהמסתייגים.

יואב קיש: אני גם רשום על ההסתייגויות.

סעיד אלחרומי: מי בעד ההסתייגות?

סעיד אלחרומי: אחד.

סעיד אלחרומי: מי נגד ההסתייגות?

סעיד אלחרומי: ההסתייגות לא התקבלה.

יואב קיש: כמה?

יואב קיש: אפשר תוצאה?

סעיד אלחרומי: קבוצת ההסתייגויות לא התקבלה.

יואב קיש: כמה היו בעד וכמה נגד?

סעיד אלחרומי: אחד בעד, שבעה נגד.

סעיד אלחרומי: בעד – 1

סעיד אלחרומי: נמנעים – אין לא אושר

סעיד אלחרומי: וההסתייגות לא התקבלה.

איתן גינזבורג: בטח התבלבלת ביחסים.

יואב קיש: לא, צריך להיות שמונה, זה מה שאני שואל.

יואב קיש: איתן, לא ספרו אותך.

יואב קיש: אני נלחם שהקול שלך ייחשב ואתה בא בטענות.

יואב קיש: אבל מפה והלאה, לא רק עכשיו.

סעיד אלחרומי: חבר הכנסת קיש, אתה מולי בשאר ההסתייגויות.

יואב קיש: כן, בבקשה.

תומר רוזנר: אנחנו בקבוצת ההסתייגויות 11 עד 46.

סעיד אלחרומי: זה אותו סוג של - - -

תומר רוזנר: זה מקבץ הסתייגויות.

תומר רוזנר: אתה מסכים לנמק אותן יחד, אתה רוצה אחד אחד?

יואב קיש: כן, אני רוצה אחד אחד אם אפשר.

תומר רוזנר: תקצוב חצי דקה לכל הסתייגות.

סעיד אלחרומי: בסדר.

יואב קיש: אז כמה זה יוצא?

יואב קיש: אתה רוצה שגם כל הסתייגות תוצבע בנפרד?

יואב קיש: כן.

יואב קיש: כן.

סעיד אלחרומי: תראה, אנחנו דיברנו עם קרעי שנעשה את זה בקבוצות.

יואב קיש: אתה יודע מה?

יואב קיש: בוא נעשה ככה, תן לי חמש הסתייגויות, אני אסביר, אני אדבר על ההתנהלות ואחרי זה נמשיך, אז יהיה לי מספיק זמן.

יואב קיש: חמש הסתייגויות כמה זמן?

יוליה מלינובסקי: לא, אבל אתה כבר נימקת את ההסתייגויות שלך.

יואב קיש: לא.

סעיד אלחרומי: יואב, אני דיברתי עם קרעי ואנחנו רוצים לעשות את זה בקבוצות, כך הוא הסכים בהתחלה.

יואב קיש: אז הוא הסכים על כל עשר שיהיה עשר דקות, עכשיו אתה רוצה להכניס לי 40 ביחד.

נירה שפק: לא, הוא לא אמר דבר כזה.

יואב קיש: זה מה שאני הבנתי, אז אם לא הבנתי - - -

סעיד אלחרומי: הקבוצות מטרה.

סעיד אלחרומי: חבר הכנסת יואב קיש, אני נותן לך 20 דקות על 11 עד 46, בסדר?

יואב קיש: לא, לא, לא, תעשה את זה עשר עשר.

יואב קיש: תעשה את זה כמו שעשיתם עד עכשיו.

יוליה מלינובסקי: אז בוא נצביע אחד אחד ונוריד את זה.

סעיד אלחרומי: לא, לא, לא.

יואב קיש: אין לי בעיה לנמק אחד אחד.

סעיד אלחרומי: לא, לא.

יוליה מלינובסקי: הוא כבר נימק את ההסתייגות שלו.

יואב קיש: לא, לא נימקתי אף הסתייגות, יוליה.

יוליה מלינובסקי: אז מי נמק הסתייגויות?

סעיד אלחרומי: חברת הכנסת יוליה - - -

יואב קיש: היא לא מבינה, אתה רוצה להסביר לה?

סעיד אלחרומי: הסיכום עם קרעי שאנחנו עושים את זה לפי הסתייגויות בקבוצות של סוגי הסוגיות על הסעיפים השונים.

סעיד אלחרומי: למשל על מטרות החוק היו עשר הסתייגויות, דיברנו עשר דקות.

סעיד אלחרומי: עכשיו יש לנו את הקבוצה השנייה, מ-11 עד 46, אני נותן לך 20 דקות, זה זמן מתאים.

יואב קיש: לא, יש שתי אפשרויות.

יואב קיש: אני רוצה דקה להסתייגות, אם אתה - - -

סעיד אלחרומי: לא, דקה אני לא יכול.

יואב קיש: אז נצביע אחת אחת, תן לי לנמק אחת אחת.

יוליה מלינובסקי: אז הנמקה של כל ההסתייגויות חמש דקות והצבעה אחת.

יואב קיש: לא.

יוליה מלינובסקי: קיש, אתה לא תעשה פה - - -

יואב קיש: יוליה, מה את רוצה?

יואב קיש: תעשי מה שאת רוצה, מה?

יואב קיש: אני מסביר עוד פעם - - -

יוליה מלינובסקי: ודאי שאני אעשה מה שאני רוצה, מה אתה חושב?

יוליה מלינובסקי: ברור.

יואב קיש: תשמע, אתה נתת על עשר הסתייגויות עשר דקות עכשיו.

סעיד אלחרומי: כי זה על ההתחלה וזה במטרות החוק ונתתי לזה זמן מתאים.

סעיד אלחרומי: תאמין לי, גם ב – חבר הכנסת קרעי, בוא אליי שנייה.

יואב קיש: בוא בוא לפה, קרעי, בוא.

יוליה מלינובסקי: למה אתה לא שולח אותי לשתות?

יוליה מלינובסקי: כמו אבוטבול אתמול?

יוליה מלינובסקי: הייתה יציאה יוצאת מן הכלל אתמול.

יעקב מרגי: של מי?

יעקב מרגי: מה קרה?

יעקב מרגי: בוקר טוב.

יוליה מלינובסקי: של אבוטבול.

יעקב מרגי: מה קרה?

יוליה מלינובסקי: לא, סתם.

יעקב מרגי: אה, נהייתם רגישים, זה טוב, יוליה.

יוליה מלינובסקי: אתה יודע מה?

יוליה מלינובסקי: להיפך, אני ממש לא רגישה.

יעקב מרגי: כי במריצות לא הייתם רגישים.

זאב בנימין בגין: יוליה, את עוברת לשכונה שלנו?

יוליה מלינובסקי: איזה?

יוליה מלינובסקי: אני לא יודעת.

זאב בנימין בגין: במליאה, במקום - - -

יוליה מלינובסקי: אני עוד לא יודעת, אני טוב לי איפה שאני.

יואב קיש: שלמה, אל תסגור שום דבר לפני שאתה מדבר.

סעיד אלחרומי: בואו נתקדם, חברים.

יואב קיש: אני אמרתי על כל הסתייגות דקה, נתת על עשר הסתייגויות עשר דקות, עכשיו הם רוצים – כמה הסתייגויות אמרת?

סעיד אלחרומי: מ-11 עד 46 אני נותן 20 דקות.

יואב קיש: כמה הסתייגויות יש לנו סך הכול?

שלמה קרעי: 36 הסתייגויות.

סעיד אלחרומי: כן, זה 36, זה בסדר, הוגן.

יואב קיש: לא, אני רוצה דקה להסתייגות או אחת אחת.

יוליה מלינובסקי: אחת אחת - - -

יואב קיש: בסדר, לא צריך, יוליה רוצה אחת אחת.

סעיד אלחרומי: לא, לא, עזוב, עזוב.

יואב קיש: יוליה, הנה, אני מסכים לבקשתה של חברת הכנסת יוליה מלינובסקי.

סעיד אלחרומי: לפי הסיכום עם חבר הכנסת קרעי אנחנו נעשה את זה בקבוצות.

יואב קיש: לא, היא ביקשה אחת אחת, היושב ראש.

סעיד אלחרומי: עזוב, היא לא מנהלת הישיבה.

יואב קיש: יוליה, את לא מנהלת הישיבה.

סעיד אלחרומי: היא לא מנהלת את הישיבה.

יוליה מלינובסקי: בסדר, אבל אני אנהל - - -

יואב קיש: אבל היא אומרת שהיא מנהלת, היושב ראש.

סעיד אלחרומי: אוקיי, חבר הכנסת קיש, בוא הקבוצה השנייה.

יואב קיש: אחת אחת, היא ביקשה אחת אחת.

סעיד אלחרומי: הקבוצה השנייה, איך אתם רוצים, עד 46 או עד - - -

יואב קיש: דקה לכל הסתייגות.

יואב קיש: אם לא אז נצביע אחת אחת וננמק אחת אחת.

שלמה קרעי: אדוני יושב הראש, בוא נתחיל עם ההסתייגויות 11 עד 30, עשר דקות ועשר דקות.

שלמה קרעי: נתקדם.

יואב קיש: 11 עד 30, 20 דקות.

שלמה קרעי: כן.

יואב קיש: 20 דקות.

סעיד אלחרומי: תתקדם, יאללה.

יוליה מלינובסקי: אתם השתגעתם?

יואב קיש: אתה רוצה עשר דקות ל-11 - - -

שלמה קרעי: עשר עשר.

שלמה קרעי: אתה עשר - - -

יואב קיש: 20 דקות, עשר אליו ועשר אליי, 11 עד 30.

סעיד אלחרומי: מ-11 עד 21 עשר דקות, בבקשה, יאללה, בוא נתקדם.

יואב קיש: תודה.

יוליה מלינובסקי: מה זה?

יוליה מלינובסקי: גינזבורג, חמש דקות לכל ההסתייגויות ונגמר הסיפור, הצבעה אחת אחת ושלום על ישראל.

שלמה קרעי: זה לא הדיקטטורה של ליברמן, יוליה.

יוליה מלינובסקי: ושלום על ישראל.

שלמה קרעי: זה לא הדיקטטורה של ליברמן.

סעיד אלחרומי: חברים, אל תפריעו לחבר הכנסת קיש.

תומר רוזנר: תגיד לו שהזמן שלו רץ.

סעיד אלחרומי: בבקשה, חבר הכנסת יואב קיש, יאללה.

יואב קיש: תודה, היושב ראש.

יואב קיש: אני מתחיל לנמק - - -

יעקב מרגי: סעיד, אני פה לעזור לך אם יש בעיות.

יואב קיש: אני מתחיל לנמק.

יואב קיש: יוליה, אבל למה?

יואב קיש: את לא רוצה לשמוע את הנימוק להסתייגויות?

יוליה מלינובסקי: להקשיב לשטויות שלך - - -

סעיד אלחרומי: חבר הכנסת יואב קיש, בבקשה.

יואב קיש: סעיד, היושב ראש, הכעסת אותה.

סעיד אלחרומי: זה מהזמן שלך, יואב.

יואב קיש: בסדר, אבל הכעסת אותה.

יוליה מלינובסקי: יאללה, תתחיל, תתחיל.

יואב קיש: אני לא צריך, התחלתי כבר, אני רק אומר שהוא הכעיס אותך.

יואב קיש: רגע, אז מי מנהל את הישיבה, יוליה או סעיד?

שלמה קרעי: ליברמן, ליברמן.

יואב קיש: מי מנהל את הישיבה, יוליה או סעיד?

יוליה מלינובסקי: אתה עכשיו מתווכח על חשבון הזמן שלך.

סעיד אלחרומי: בבקשה.

סעיד אלחרומי: יוליה, יוליה.

נירה שפק: אני נורא רוצה לשמוע את מה שאתה אומר, כל כך התאמצת - - -

סעיד אלחרומי: יוליה, יוליה.

סעיד אלחרומי: שתי דקות עברנו, יואב.

יוליה מלינובסקי: כבר שתי דקות בזבזת בוויכוח הזה.

נירה שפק: אני נורא רוצה להעשיר את עצמי.

יואב קיש: אני אבקש, אם לא יפריעו, אז אני אסביר.

נירה שפק: אנחנו ממש כולנו קצרי רוח.

סעיד אלחרומי: בבקשה.

יואב קיש: תודה.

יואב קיש: אני בעיקר רוצה להפנות את דבריי, אני מודה, אני מצטער שאני לא זוכר את שם המשפחה, חברת הכנסת נירה.

נירה שפק: שפק.

נירה שפק: שלוש אותיות.

יואב קיש: נירה שפק, מיש עתיד, אני לא טועה?

נירה שפק: מקיבוץ כפר עזה, יש עתיד, נשואה, אמא לשלושה, סבתא לאחד.

יואב קיש: אני לא רוצה – יש לי במליאה, חברת הכנסת שפק - - -

נירה שפק: אלוף משנה במילואים, עושה מילואים כל שנה.

יואב קיש: חברת הכנסת שפק, כבוד גדול.

יואב קיש: אני נותן לך - - -

סעיד אלחרומי: זה מהזמן שלך, יואב.

סעיד אלחרומי: אתה מנצל את הזמן שלך.

יואב קיש: זה הזמן שלי, אני לא בא בטענות.

נירה שפק: כן, הוא עושה לי ריאיון.

יואב קיש: היושב ראש, הגענו לסיכום, רק שלא יפריעו לי, זה הכול.

יואב קיש: אני מבין שזה הזמן שלי, רק שלא יפריעו לי.

יואב קיש: אני אומר, יש לי במליאה פינת 'הכר את הח"כ'.

יואב קיש: במסגרת הפיליבסטר אני מדבר על הח"כים החדשים, אז עכשיו אתם עושים לי 'הכר את הח"כ' בוועדה.

יואב קיש: חברת הכנסת נירה שפק, כל הכבוד, אני מעריך אותך על שירות המילואים שלך, אני גם עשיתי הרבה שנים מילואים, אבל עכשיו בואו נשים את זה בצד.

יואב קיש: אני רוצה לדבר איתך על משהו, שעם כל הכבוד לשירות המילואים שלך את לא מכירה ואת לא יודעת איך הכנסת הזו עבדה לפני שהגעת למליאה הזו.

יואב קיש: את במליאה הזו, כמה?

יואב קיש: חודש בערך?

נירה שפק: לא, למה אתה מזלזל?

יואב קיש: חצי שנה?

יואב קיש: כמה?

נירה שפק: כמה אתה נותן?

יואב קיש: לא יודע, אני לא באתי לעשות – אני מדבר ברצינות.

יואב קיש: אז את תקופה קצרה, בואי נסכם - - -

נירה שפק: אני גם מדברת ברצינות.

נירה שפק: אני אשמח שתלמד אותי דברים רלוונטיים.

יואב קיש: בואי נסכם שאת תקופה קצרה במליאה.

נירה שפק: נכון.

יואב קיש: וככה, אני אומר לך, כנסת לא צריכה להתנהל.

יואב קיש: בואי נצא מהנחה שמה שאת חווית עד היום זה לא ככה צריך לעבוד, עכשיו למה אני מתכוון?

נירה שפק: זה כולל גם את הדיבורים?

נירה שפק: כאילו השפה הלא יפה?

יואב קיש: זה כולל הכול.

יעקב מרגי: נירה, השפה הלא יפה היא הדדית.

נירה שפק: לא, לא, הוא מלמד אותי, אני לא אומרת - - -

יואב קיש: חברת הכנסת שפק, את מפריעה לי.

נירה שפק: אני מסכימה, אני לא מדברת על - - -

יואב קיש: סליחה, עכשיו היא מפריעה לי וגוזלת מזמני, אני מבקש תוספת זמן.

נירה שפק: לא תהיה תוספת זמן, שאלת אותי, עניתי.

יואב קיש: אז אני כן דיברתי ברצינות אלייך עכשיו, חברת הכנסת שפק.

נירה שפק: אני גם.

יואב קיש: ואני מבקש שתקשיבי לפחות לדבריי בזמן שמיועד לי, כי גם ככה חוץ מהזמן שמוגן כאילו אין לנו הרבה זכויות פה בבניין הזה.

נירה שפק: בוא נקשיב.

יואב קיש: ועכשיו אני רוצה להגיד, כן, היה פה את חבר הכנסת מוסי רז - - -

מוסי רז: אני פה עדיין.

יואב קיש: הוא אפילו יותר ותיק ממני, הייתה תקופה שהוא לא היה פה, הוא חזק, הוא יודע למה אני מתכוון כשאני אומר שככה כנסת לא צריכה להתנהל.

יואב קיש: למה אני מתכוון?

יואב קיש: אופוזיציה, אנחנו פועלים בכלים הכי לוחמניים, כמובן פרלמנטריים, שיש לנו, בגלל שאנחנו עם הגב לקיר, בגלל שכל מה שאנחנו היינו זכאים לזה בעבר, בהסכמות, בנוהג, בנוהל, רוסק לחלוטין בבית הזה.

יואב קיש: זה הופך אותנו למצב שאנחנו פועלים בצורה לא רציונלית.

יואב קיש: אני מסכים, אני לא בא בטענות למי שאומר לי: יואב, איך אתה מתנהג ככה?

יואב קיש: אני אומר בצורה מאוד ברורה, ההתנהגות שלנו היום היא לא רציונלית בגלל שמרסקים את הזכויות הבסיסיות שלנו באופוזיציה, ולמה אני מתכוון?

יואב קיש: אנחנו יושבים פה בוועדת הפנים, הליכוד בחוסר ייצוג משווע בכל הוועדות החשובות.

יואב קיש: דרך אגב, פה עוד יחסית פחות.

יואב קיש: אני אתן לכם דוגמה, בוועדת חוקה יש לליכוד עם 30 מנדטים שני נציגים, לתקווה חדשה עם שישה מנדטים שני נציגים ועוד נציג שהם לקחו מליברמן כי הם החזירו לו בכספים.

יואב קיש: זה פשוט לא יאומן שהגענו למקום הזה.

יואב קיש: אני אומר לכם, היה ויכוח בסיעת הליכוד האם ללכת לבג"צ ולהגיש בג"צ על הדבר הזה ובגלל שיש הרבה אצלנו, דרך אגב גם אני ביניהם, שחושב שבג"צ לא צריך להתערב בכנסת, נאמר שלא נלך ברמה הסיעתית וכן היו ח"כים שהלכו לדיון פרטני בעניין הזה, אני חושב שזה בשבוע הבא.

זאב בנימין בגין: זה תקדים רציני.

יואב קיש: זה תקדים נוראי, ומה שקרה פה, חבר הכנסת בני בגין, שבוודאי לדעתי אתה ותיק חברי הכנסת פה מסביב, לא יכול להיות, אני אומר לך את זה בצורה הכי פשוטה, שבוועדת כספים עם 15 או 17 חברים שהוצעו, מציעים שניים לליכוד ובוועדה למעמד האישה או בוועדה לזכויות הילד, ועדות חשובות, אני לא מזלזל בהם, לוקחים את החברים שאמורים להיות בליכוד בוועדת הכנסת ובוועדת כספים ובוועדת חוקה ונותנים אותם על חשבון, לשמור את היחסיות, חבר הכנסת בגין, כדי שיוכלו להגיד שמתוך 200 מקומות לחברי כנסת בוועדות 96 באופוזיציה, 104 לקואליציה, אנחנו בסדר, רק שלקחנו את הקולות ושמנו אותם בוועדות הלא חשובות, באופן מקצועי, כספים, מי שקורא לזה, אני אומר עוד פעם, יש כאלה שאולי יבחרו אחרת, הניהול הפוגעני הזה בזכויות - - -

מוסי רז: פנים הכי חשובה.

יואב קיש: בזכויות של בחירת הציבור, בוודאי כשאתה לקראת תקציב.

יעקב מרגי: אני לא מבין איך מרב מיכאלי הפקירה את הוועדה למעמד האישה לרוב לליכוד.

יואב קיש: חבר הכנסת מרגי, אני מדבר על נושא רציני.

יעקב מרגי: לא, אני אומר, באמת.

יואב קיש: הם הגיעו למצב שהם הבינו שהם עשו טעות כי היה לנו רוב בוועדות האלה ולא היינו ממנים להם יושב ראש.

יואב קיש: אתה מבין את האבסורד?

יואב קיש: הם אפילו לא שמו לב לטעויות שהם עשו בעצמם.

יעקב מרגי: אז אני אומר, נושאת דגל המגדר הפקירה את הוועדה למעמד האישה.

יואב קיש: עכשיו אני אגיד לך יותר מזה, איך יכול להיות שאפילו נותנים הצעה, בסוף הבנתי שזה שונה, אבל אני אתן לכם את הדוגמה להתנהלות, לוקחים את ועדת העבודה, הרווחה ובריאות, מפצלים אותה לוועדת בריאות, כשהייעוץ המשפטי אומר שאסור, לא נכון לעשות את זה, היא צריכה להיות ועדת משנה, אל תפצלו, אומר הייעוץ המשפטי, שגם הוא מוטה באופן טבעי למנהלי הוועדות, בסדר, אבל הוא אומר לה לא לעשות את זה, עושים את זה ורוצים למנות לאופוזיציה שישה, כך הייתה ההתחלה, ושלושה לקואליציה.

יואב קיש: זה נראה לכם הגיוני שאנחנו כאופוזיציה עכשיו, מה אנחנו אמורים לעשות?

יואב קיש: אני שואל אתכם, אתם הייתם עד לא מזמן שם, מה הייתם עושים?

יעקב מרגי: ללטף, הם מצפים שנלטף.

יואב קיש: אז אנחנו צריכים לבוא ולהגיד, הכול בסדר, ותבואו לישיבות הוועדה.

יואב קיש: נירה, חברת הכנסת שפק, אני אחרון הח"כים שאת יכולה לומר עליו שלא בא ועושה עבודה יסודית, ואני אומר לך שגם בחוק הזה, אני לא הייתי פה בדיונים, אבל עקבתי, כי חשוב לי, היו פה הרבה מאוד בעלי אינטרסים, לגיטימי, וראיתי שברוך ה' גם מסתדר, כי אחרת אני אומר לכם היינו עושים, מה שאנחנו עושים פה זה באמת רק בשביל לסמן את האירוע העקרוני.

יוראי להב-הרצנו: תרשה לי משפט?

סעיד אלחרומי: לא, יוראי.

יואב קיש: לא, אני רוצה לגמור את הזמן שלי ואחרי זה.

יואב קיש: כמה זמן יש לי עוד להסתייגות?

סעיד אלחרומי: יש לך שתי דקות.

יואב קיש: ולכן אני אומר לכם, בסופו של דבר, לצערי, כל חברי הכנסת החדשים, מה שאתם רואים בכנסת הזו, דיברנו ארוכות על האופוזיציה, כדי שלא תגידו שאני מקטין מפעילות האופוזיציה.

יואב קיש: לא, האופוזיציה פועלת פה כמו שלא – אני לא ראיתי כזו אופוזיציה כשאני הייתי בקואליציה, בסדר?

יואב קיש: אבל אני גם לא ראיתי קואליציה כזו שרומסת, אני אומר לכם בצורה הכי ברורה, את בחירת העם, מנצלת לרעה את הרוב הקטן שיש לה פה.

יואב קיש: אתם יודעים, בכנסת הקודמת יכול להיות שעשו גם דברים לא תקינים, אבל היה 76 נגד 40 ו-, לא יודע, זה ככה התחיל, אולי אחרי זה ירד.

יואב קיש: 76, זה היה רוב מובהק.

יואב קיש: יש פה רוב שתלוי על בלימה ושכנראה, אני מניח, שבגלל החולשה של הרוב הזה, אין לי הסבר אחר, יש פה התנהלות דורסנית שלא הייתה בבית הזה.

יואב קיש: עכשיו, ובזה אני אסכם, מה עצוב לי בכל העניין?

יואב קיש: שאפילו שאני בא ואומר שזה כואב לי, אני לא רואה דרך שזה חוזר.

יואב קיש: זה נגמר, האירוע הזה של כנסת שאני הכרתי אותה, חבר הכנסת מרגי, חבר הכנסת בני בגין, לא תחזור.

יואב קיש: אתה יודע למה היא לא תחזור?

יואב קיש: כי ברגע שאנחנו נהיה בשלטון אנחנו נעשה את אותו דבר ואולי אפילו יותר גרוע, כי ככה לימדתם, ככה למדנו כולנו.

סעיד אלחרומי: אוקיי, תודה, חבר הכנסת קיש.

יואב קיש: אני מסיים, באמת זה חשוב לי להבהיר.

יואב קיש: לכן הכאב האמיתי שלי, בסוף בסוף, זה שאיבדנו את הרשות המחוקקת.

סעיד אלחרומי: אוקיי.

סעיד אלחרומי: תודה.

סעיד אלחרומי: אנחנו מצביעים על הסתייגויות מ-11 עד 21.

סעיד אלחרומי: מי בעד?

יואב קיש: רגע, אפשר להצביע?

סעיד אלחרומי: כן, מי בעד?

סעיד אלחרומי: שניים בעד.

סעיד אלחרומי: מי נגד?

לאה קריכלי: שמונה.

סעיד אלחרומי: ההסתייגויות לא התקבלו.

סעיד אלחרומי: בעד – 2

סעיד אלחרומי: נמנעים – אין לא אושר

סעיד אלחרומי: מ-22 עד 46.

יואב קיש: לא, סיכמת עד 30 עם קרעי לפני רגע.

סעיד אלחרומי: בסדר, עד 46 אני אתן עשר דקות.

יואב קיש: לא, לא.

תומר רוזנר: אז תגיד לו אחד אחד ורק - - -

סעיד אלחרומי: אז אחד אחד ורק הקראה.

יואב קיש: מה זה רק הקראה?

יואב קיש: לא הבנתי.

תומר רוזנר: על פי הנחיית היועצת המשפטית לכנסת ובמקרה של - - -

יואב קיש: אני לא שומע, תומר, אתה צריך או לדבר יותר חזק או לקרב את המיקרופון.

תומר רוזנר: על פי הנחיית היועצת המשפטית לכנסת, במקרה של הסתייגויות מהסוג הזה שהן הסתייגויות שאינן קשורות לחוק ותוכנן לא קשור כל כך למה שמוצע ומדובר בסדרה ארוכה של הסתייגויות, אפשר לבקש מהמציע רק להקריא אותן או לנמק בזמן הדרוש להקראה, אם אתה רוצה לאו דווקא להקריא אלא לנמק בזמן שדרוש להקראה.

סעיד אלחרומי: אני מציע שתיקח את עשר הדקות, עדיף לך.

תומר רוזנר: אם אתה רוצה אחד אחד.

תומר רוזנר: אני חושב שמבחינתך יהיה יותר נוח, אבל זה כמובן תלוי בהסכמתך, לנמק את כל 26, 25 ההסתייגויות בזמן של - - -

סעיד אלחרומי: של עשר דקות, זה בסדר.

יואב קיש: לדעתי לפני רגע היה סיכום עם חבר הכנסת קרעי שעד 30, נדמה לי, או 31, עד 20 אני, אחרי זה הוא עשר דקות.

יואב קיש: אם אתה רוצה אני אקצר את זה לחמש דקות ונעשה על העשר הבאות חמש דקות.

סעיד אלחרומי: חמש דקות בסדר.

יואב קיש: עד 30?

סעיד אלחרומי: עד 31.

יואב קיש: עד 31, כולל.

סעיד אלחרומי: עד 32.

יואב קיש: לא, אמרת 30, זה היה או 30 או 31.

סעיד אלחרומי: עשר הסתייגויות, מ-22 עד 32.

יואב קיש: טוב, בסדר.

יואב קיש: עד 32 חמש דקות.

סעיד אלחרומי: כן.

יואב קיש: אני רוצה לדבר רגע על חוק הוותמ"ל ואני רוצה לומר דבר אחד שכן חשוב לי לומר אותו, הוא חוק שמערב בתוכו הרבה מאוד גופים, גורמים, ואני מתלבט אם אני אזכיר את שמך, חברת הכנסת שפק, כי את יושבת לידי - - -

נירה שפק: לא, בכיף, תרגיש חופשי להזכיר את שמי כל הזמן, אני חדשה, זה עוזר לי.

יואב קיש: אז אני מכיר את החוק הזה - - -

יעקב מרגי: תפנה קצת שמאלה, יש לך את בני בגין.

יואב קיש: נכון, הוא יותר ותיק, אז אני נהנה ללכת לצד ה – אני גם רק ימינה מסתכל.

נירה שפק: אני יכולה לבקש ממך למסור בוקר טוב לנכד שלי גפן.

יואב קיש: אבל בהסתייגות הבאה.

זאב בנימין בגין: אין יותר ימינה מכם.

מוסי רז: אתה רוצה למצוא את ימינה תסתכל שמאלה.

יואב קיש: אבל אני כן רוצה לומר על חוק הוותמ"ל, ונמצאים פה גם הרבה מאוד אנשים שהיו שותפים להרבה מאוד שעות שלי של דיונים פה בוועדה, בכנסת ה-20 הייתי יושב ראש ועדת הפנים בעצמי והוותמ"ל הגיע, חברת הכנסת שפק, בגלל זה אני אומר שאני מכיר את זה היטב, הוותמ"ל הגיע גם לשולחני לטובת הארכת תוקף.

יואב קיש: מי שהיה אחראי על החוק היה כחלון שבעצם הוא זה שהניע את זה לראשונה והיה דיון סוער, גם לגבי הארכה של שנה והרבה מאוד דברים שאני חושב שהצלחתם להגיע לסיכומים טובים, אולי דרך אגב בזכות ניסיון העבר שאפשר להבין ליותר אנשים מה היתרונות ומה החסרונות של המנגנון הזה של הוותמ"ל.

יואב קיש: וכן, המנגנון הזה חייב רסן, חייב להיות מוגבל, הוא לא יכול להיות כפי שהוא היה בהתחלה, פרוץ לחלוטין לכוח כמעט לא מבוקר לשלטון וזה הפך להיות, במקומות מסוימים גם פגע, אני חושב, לצערי, בתכלית שלו.

יואב קיש: לכן אני אומר עוד פעם, אני כן שמח שיש פה את ההגדרה על ה-30% משבצת ואני מבין שנאלצו לתת את ה-40% למקרי עבר, אני מבין את כל האירועים האלה ובסופו של דבר אני גם מברך על ההסכמות, אבל כל זה לא קשור למה שנימקתי קודם והיה לי חשוב לנמק עוד.

סעיד אלחרומי: אוקיי.

יואב קיש: יש לי עוד זמן, לא?

תומר רוזנר: כן, יש לך עוד זמן.

יואב קיש: כמה?

סעיד אלחרומי: דקה.

יואב קיש: אז אני כן רוצה לנצל את הזמן הזה ולומר שאני חושב שלאור ניסיון העבר, אני גם זוכר את ההתנגדות הגדולה של ההארכה של שנה שכמעט ואני לא העברתי את זה, היה ויכוח מאוד קשה ובסוף החלטנו, נדמה לי שרצו שנתיים, או לא יודע מה, קיצרנו את זה לשנה וזה מה שנתן לזה את אורך החיים, אבל אני חושב שכן נכון להעביר את החוק הזה.

יואב קיש: אני אומר לך בצורה מאוד ברורה, ובזה אני מסכם, כי אני לא אאריך, לא נכון להעביר אותו כפי שעשיתם אותו מאתמול להיום.

יואב קיש: זה דבר שבעיניי פוגע בעבודת הכנסת, זה דבר שמייצר פה תקדימים מסוכנים ורעים, ואני, לא יודע, תהיה לי הרגשה של דז'ה-וו ויכול להיות שאני אשב באיזה שהוא מקום, לא יודע מה, ואני אגיד לכם, לחברי הכנסת פה, שאומרים, בצדק, הנוסח עבר והזמנים וזה, אני אגיד להם: הנה, אתם רואים?

יואב קיש: אתם אמרתם שזה בצדק ויש לי הרגשה שהגלגל הזה מתי שהוא יתהפך על עצמו.

סעיד אלחרומי: תודה, חבר הכנסת יואב קיש.

נירה שפק: כבוד היושב ראש, אני רוצה לבקש משהו מחבר הכנסת קיש.

סעיד אלחרומי: אחרי ההצבעה.

סעיד אלחרומי: אנחנו מצביעים על ההסתייגויות מ-22 עד 32 כולל.

סעיד אלחרומי: מי בעד?

לאה קריכלי: שניים בעד.

סעיד אלחרומי: מי נגד?

לאה קריכלי: שישה נגד.

סעיד אלחרומי: ההסתייגויות לא התקבלו.

סעיד אלחרומי: בעד – 2

סעיד אלחרומי: נמנעים – אין לא אושר

סעיד אלחרומי: אנחנו מ-33 עד 46.

סעיד אלחרומי: חבר הכנסת יואב קיש, אתה מולי?

נירה שפק: אני רוצה לבקש ממנו משהו, זה קשור.

נירה שפק: אני רוצה לבקש ממך משהו, בשעות אלה, ממש בדקות אלה, בוועדת כספים, לא רחוק מכאן, מתקיים דיון מקביל ומשלים ולא פחות חשוב על משבר הדיור במדינת ישראל, מציגים שם עכשיו כל הגופים את המשמעויות איך לתת פתרונות, אני רואה את זה ככפיים שהולך ביחד, אני אבקש ממך לבחון את זה מתוך כוונה שנבוא ונלמד גם שם לנסות להכניס כמה קבוצות סעיפים ביחד, ולאפשר לכולנו, אני מזמינה אותך - - -

סעיד אלחרומי: אוקיי, תודה, חברת הכנסת נירה.

יואב קיש: אני רק יכול לענות לה ולומר שבכנסת נורמלית זה כנראה היה קורה ובכנסת הזו זה לא יכול לקרות.

יואב קיש: בינתיים.

יואב קיש: אם יהיה שינוי ב - - -

נירה שפק: זה שיקול דעת שלך.

סעיד אלחרומי: חבר הכנסת, אתה מולי?

יואב קיש: אני מולך, כן.

סעיד אלחרומי: תוך כדי גם תענה לה, ההסתייגויות מ-33 עד 46.

סעיד אלחרומי: חמש דקות אני נותן.

יואב קיש: סליחה, מה?

יואב קיש: לא שמעתי.

סעיד אלחרומי: מ-33 עד 46.

יואב קיש: לא, מה פתאום?

יואב קיש: תראה, אתה רוצה לקבל את הסכמתי זה דקה להסתייגות.

סעיד אלחרומי: לא, לא, זה לא דקה להסתייגות.

יואב קיש: זה סדר הגודל.

סעיד אלחרומי: חמש דקות לעשר הסתייגויות, אני זורם איתך עד הסוף.

יואב קיש: לא, לא.

סעיד אלחרומי: אז אנחנו מקריאים את ההסתייגויות.

יואב קיש: אז בוא נקריא.

יואב קיש: איפה אנחנו, באיזה מספר?

סעיד אלחרומי: אנחנו ב-33.

תומר רוזנר: בבקשה, שיקריא.

סעיד אלחרומי: תקריא את ההסתייגויות.

יואב קיש: אתם רוצים?

יואב קיש: תקריאו גם אתם.

יואב קיש: אתם עושים את הכול, תקריאו גם.

סעיד אלחרומי: לא, לא, תקריא.

יואב קיש: אתה רוצה שאני אקריא?

סעיד אלחרומי: ההסתייגות שלך.

יואב קיש: אז אני אקריא, אבל אל תתלונן על ההקראה גם.

סעיד אלחרומי: 33, כן.

יואב קיש: הסתייגות מספר 33, בסוף סעיף 23, יבוא: סעיף זה ייכנס לתוקף כאשר תעבור בקריאה שלישית, לא בממשלה, סליחה, בכנסת, הצעת חוק יסוד: הממשלה (תיקון) – איך זה נקרא?

יואב קיש: קו אמצעי, מקף?

יואב קיש: איך זה נקרא?

סעיד אלחרומי: כן.

תומר רוזנר: אין צורך להקריא סימני פיסוק.

יואב קיש: לא, אני לא יכול, כך אני קורא.

יואב קיש: אמרתי, אם אתם רוצים - - -

מוסי רז: מקף.

שירלי פינטו קדוש: אתה יכול להוסיף בשפת סימנים.

יואב קיש: איך עושים בשפת סימנים?

יואב קיש: איך עושים מקף?

סעיד אלחרומי: חבר הכנסת קיש, אני מעלה את זה להצבעה.

יואב קיש: לא, תן לי לסיים לקרוא, סליחה.

יואב קיש: אתה ביקשת שאני אקרא.

סעיד אלחרומי: אני לא, לא - - -

יואב קיש: אתה מתחרט?

סעיד אלחרומי: בבקשה.

יואב קיש: לא, או שאני קורא או שאני באמצע הסעיף.

סעיד אלחרומי: תמשיך את ההקראה.

יואב קיש: להמשיך, אוקיי.

יואב קיש: אז היינו ב: (תיקון) – הנה, תסתכלי עליי.

יואב קיש: יפה.

יואב קיש: (תיקון), ביטול ממשלת חילופין.

יואב קיש: מ' או נ'?

יואב קיש: מה צריך להיות?

סעיד אלחרומי: טוב, מי בעד?

יואב קיש: סליחה, סליחה, לא סיימתי.

סעיד אלחרומי: לא, סליחה, חבר הכנסת קיש.

יואב קיש: סליחה, סגור סוגריים, פ/186/24.

יואב קיש: סיימתי.

יואב קיש: תודה.

מוסי רז: איזה קו נטוי?

מוסי רז: יואב, איזה קו - - -

סעיד אלחרומי: מי בעד?

סעיד אלחרומי: חבר הכנסת, אתה לא מצביע עם ההסתייגות?

יואב קיש: לא שמעתי.

יואב קיש: התחלת הצבעה?

סעיד אלחרומי: מי בעד?

לאה קריכלי: שניים בעד.

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

סעיד אלחרומי: 34.

יואב קיש: אפשר להקריא?

סעיד אלחרומי: כן, בבקשה.

רון כץ: אולי אני אקריא בשבילו?

רון כץ: זה יהיה יותר מהר.

יואב קיש: לא, אני רוצה להקריא, הוא נתן לי אישור.

יואב קיש: אתה רוצה להקריא?

יואב קיש: לא אכפת לי, אם הוא רוצה אני מוכן.

סעיד אלחרומי: זה מהזמן שלך, דקה.

יואב קיש: לא, מה זה דקה?

יואב קיש: אמרנו שזה - - -

סעיד אלחרומי: אם אתה לא רוצה להקריא - - -

יואב קיש: אם אתה איתי בדקה להקראה, אין בעיה, אז אני ארכז כמה ביחד.

סעיד אלחרומי: לא, אם אתה לא רוצה להקריא אני מצביע.

יואב קיש: לא, אין לי בעיה, אני מקריא.

יואב קיש: אבל אמרת שאתה רוצה דקה, תן לי דקה ל – מה ביקשתי?

יואב קיש: דקה להסתייגות.

יואב קיש: עכשיו, אין פה אלפי הסתייגויות.

סעיד אלחרומי: חבר הכנסת קיש, אני רואה שאתה לא רוצה להקריא בצורה נורמלית אז אנחנו נקריא ונתקדם.

יואב קיש: לא, חס וחלילה.

יואב קיש: תקשיב, סליחה, עם כל הכבוד, יש לנו פה בסך הכול 128 הסתייגויות, ביקשתי דקה להסתייגות, אתה את זה לא מוכן לתת לי, העברת אותי - - -

סעיד אלחרומי: אני נותן לך חצי דקה להסתייגות.

יואב קיש: רק שנייה, סליחה, תן לי לסיים את דבריי.

יואב קיש: העברת אותי להקראת הסעיף, הקראתי אותו בצורה קצת מגוחכת ומלעיגה כדי להסביר לך שאתה קצת לא בכיוון.

סעיד אלחרומי: לא מתאים לך, חבר הכנסת קיש.

יואב קיש: אני מבקש דקה להסתייגות, ואני מוכן במרוכז כל עשר הסתייגויות.

סעיד אלחרומי: דקה זה המון זמן.

יואב קיש: זה לא המון זמן.

סעיד אלחרומי: אז אנחנו נקריא את ההסתייגויות ונתקדם.

יואב קיש: אתם רוצים להקריא במקומי?

סעיד אלחרומי: כן.

יואב קיש: אז הצעתי לך, למה אמרת לא?

סעיד אלחרומי: בבקשה, רעות.

סעיד אלחרומי: הסתייגות 34.

סעיד אלחרומי: אנחנו מקריאים ומצביעים.

רעות בינג: בסוף סעיף 24 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק יסוד: הכנסת (תיקון), סמכויות ועדת חקירה פרלמנטרית, פ/25/24.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

תומר רוזנר: הסתייגות 35.

רעות בינג: בסוף סעיף 25 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק יסוד: ההתגברות, תיקוני חקיקה, פ/254/24.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

רעות בינג: 36.

רעות בינג: בסוף סעיף 26 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק הפרטת גלי צה"ל, התשפ"א-2021.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

סעיד אלחרומי: 37.

רעות בינג: בסוף סעיף 27 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק יסוד: הממשלה (תיקון), בחירה ישירה לראש הממשלה וחלוקת מנדטים בסיעות הקואליציה, פ/277/24.

סעיד אלחרומי: מי בעד?

סעיד אלחרומי: שניים.

סעיד אלחרומי: מי נגד?

סעיד אלחרומי: שישה.

סעיד אלחרומי: ההסתייגות לא התקבלה.

סעיד אלחרומי: בעד – 2 נגד – 6 נמנעים - אין לא אושר.

יואב קיש: שאלה רגע.

יואב קיש: אני רוצה רק להבין שעל ההסתייגויות האלה גם חבר הכנסת מלכיאלי חתום?

תומר רוזנר: לא.

יואב קיש: לא?

יואב קיש: רק הליכוד?

תומר רוזנר: לא, רק אתה וחבר הכנסת קרעי.

רעות בינג: הסתייגות 38.

רעות בינג: בסוף סעיף 28 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק העונשין (תיקון), גזר דין עונש מוות למורשע ברצח בנסיבות טרור, התשפ"א-2021.

סעיד אלחרומי: מי בעד?

סעיד אלחרומי: מי נגד?

סעיד אלחרומי: חמישה נגד.

סעיד אלחרומי: ההסתייגות לא התקבלה.

סעיד אלחרומי: בעד – 2 נגד – 5 נמנעים - אין לא אושר.

סעיד אלחרומי: 39.

רעות בינג: בסוף סעיף 29 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק זכויות הסטודנט (תיקון), ביטול ארגון סטודנטים יציג, התשפ"א-2021.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: בעד – 2 נגד – 6 נמנעים - אין לא אושר.

יואב קיש: רק שנייה, כמה הצביעו נגד?

יואב קיש: שישה נגד?

סעיד אלחרומי: כן.

מיכאל מלכיאלי: כבוד היושב ראש, אנחנו מפסידים פה בכל הצבעה, זה לא לעניין, בואו נעשה איזה שהוא דיל בינינו.

סעיד אלחרומי: הצעתי את זה, אבל - - -

שירלי פינטו קדוש: אתם גם מצביעים נגד כמונו.

סעיד אלחרומי: הסתייגות 40, בבקשה, רעות.

רעות בינג: בסוף סעיף 30 יבוא: סעיף זה ייכנס לתוקף כאשר - - -

יואב קיש: אני ביקשתי דקה להסתייגות.

יואב קיש: היושב ראש, אין לנו 6,000 הסתייגויות.

סעיד אלחרומי: שנייה, אני מאוד רציני בסיפור הזה.

סעיד אלחרומי: נתתי הזדמנות לנמק, להגיד, לעשות פיליבסטר, אבל חלאס, אני - - -

מוסי רז: - - - לדבר בטלפון - - - את ההסתייגות שלך.

יואב קיש: אני מנהל את ההצבעה, אני רוצה שיבואו עוד ח"כים.

סעיד אלחרומי: אני מקריא ומצביעים.

סעיד אלחרומי: 40, בבקשה, רעות.

רעות בינג: בסוף סעיף 30 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק ההוצאה לפועל (תיקון), ביטול הגבלת רישיון נהיגה, התשפ"א-2021.

סעיד אלחרומי: מי בעד?

סעיד אלחרומי: שניים בעד.

סעיד אלחרומי: מי נגד?

סעיד אלחרומי: שישה נגד.

סעיד אלחרומי: ההסתייגות לא התקבלה.

סעיד אלחרומי: בעד – 2 נגד – 6 נמנעים - אין לא אושר.

סעיד אלחרומי: 41.

רעות בינג: בסוף סעיף 31 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק החלת ריבונות בישראל בשטח בקעת הירדן וצפון ים המלח, התשפ"א-2021.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

סעיד אלחרומי: 42.

רעות בינג: בסוף סעיף 32 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק הכנסת, ועדה לפיקוח על רשויות פיקוח פיננסיות, התשפ"א-2021.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

סעיד אלחרומי: 43.

רעות בינג: בסוף סעיף 33 יבוא: סעיף זה ייכנס לתוקף כאשר תעבור בקריאה שלישית בכנסת הצעת חוק שלילת זכויות למעורב בטרור ולבני משפחתו, תיקוני חקיקה, התשפ"א-2021.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

סעיד אלחרומי: 44.

רעות בינג: בסוף הצעת החוק יבוא: חוק זה ייכנס לתוקף כאשר תעבור בקריאה שלישית בכנסת הצעת חוק הכניסה לישראל (תיקון), רישיון מיוחד לישיבת ביקור, התשפ"א-2021.

סעיד אלחרומי: מי בעד?

סעיד אלחרומי: מי נגד?

יואב קיש: רגע, סליחה, היה פה בלבול.

יואב קיש: אתה אל תצביע פעמיים.

סעיד אלחרומי: ההסתייגות לא התקבלה.

יואב קיש: לא, לא, תישאר - - -

סעיד אלחרומי: ההסתייגות לא התקבלה.

סעיד אלחרומי: לא אושר.

סעיד אלחרומי: מתקדמים, 45.

שירלי פינטו קדוש: אי אפשר עם הבלגן הזה ככה, כל אחד מצביע על משהו אחר.

יואב קיש: הייתה פה הצבעה כפולה, אבל לא ראינו.

יואב קיש: מהיום נקרא לרון אביר קארה.

רעות בינג: בסוף הצעת החוק יבוא: חוק זה ייכנס לתוקף כאשר תעבור בקריאה שלישית בכנסת הצעת חוק - - -

סעיד אלחרומי: חברים, תקשיבו, אלה הסתייגויות מאוד מאוד חשובות, תקשיבו ותפנימו.

רעות בינג: התשפ"א-2021.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

סעיד אלחרומי: 46.

רעות בינג: בסוף הצעת החוק יבוא: חוק זה ייכנס לתוקף כאשר תעבור בקריאה שלישית בכנסת הצעת חוק הדחת נציג ציבור התומך במאבק מזוין נגד מדינת ישראל, תיקוני חקיקה, התשפ"א-2021.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

סעיד אלחרומי: חבר הכנסת קיש, מ-47 עד 51 זה אותה קבוצה, אתה רוצה שתי דקות ונצביע על הכול ביחד?

יואב קיש: לא, או שאתה מצביע אחד אחד, או שאתה נותן לי דקה להסתייגות.

סעיד אלחרומי: לא, אז אנחנו מקריאים.

סעיד אלחרומי: 47.

רעות בינג: בסוף הצעת החוק יבוא: חוק זה ייכנס לתוקף שש שנים לאחר שהצעת חוק יסוד: השפיטה (תיקון), מינוי שופטים לבית המשפט העליון וקציבת כהונתם, פ/1511/24 תיכנס לתוקף.

סעיד אלחרומי: מי בעד?

סעיד אלחרומי: מי נגד?

יואב קיש: לא פעמיים, נו באמת.

סעיד אלחרומי: ההסתייגות לא התקבלה.

יואב קיש: יוראי, לא פעמיים.

יואב קיש: אני גם לך אקרא אביר קארה?

יואב קיש: לא אושר.

סעיד אלחרומי: 48.

רעות בינג: בסוף הצעת החוק יבוא: חוק זה ייכנס לתוקף שבע שנים - - -

יואב קיש: רק שנייה, עצרו, יש פה אירוע.

יוראי להב-הרצנו: הסכימו שנקים את ועדת האתיקה.

סעיד אלחרומי: יוראי.

יואב קיש: ניסיתי לעצור אותך, ניסיתי, ניסיתי.

יוראי להב-הרצנו: בכולם נטפל.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: לא אושר.

יואב קיש: כמה היו נגד?

יואב קיש: אפשר לדעת תוצאות?

יואב קיש: אני לא שומע תוצאות.

שירלי פינטו קדוש: כולל זה שגם, חבר הכנסת יואב קיש, גם אתה מצביע פעמיים פה, או מצביע הפוך, אז תזכיר גם את זה.

יואב קיש: אני?

שירלי פינטו קדוש: כן, כן, תרשום גם את עצמך בוועדת האתיקה.

יואב קיש: סליחה, יש פה אירוע, אני רוצה ועדת חקירה פרלמנטרית.

יואב קיש: טוענים שהצבעתי פה בטעות כפול, אני חושב שלא היה, אי אפשר לבוא רטרואקטיבית, אני תופס אותם כשזה קורה.

יואב קיש: את צריכה לתפוס אותי כשזה קורה, לא להגיד לי: הצבעת.

סעיד אלחרומי: חבר הכנסת יואב קיש.

יואב קיש: אני תפסתי אותם על חם.

סעיד אלחרומי: הסתייגות 49, מקריאים.

יואב קיש: לא שומע, סליחה, לא שומע.

סעיד אלחרומי: כי אתה מפריע.

יואב קיש: לא אני, אני לא הפרעתי, אני מקשיב.

סעיד אלחרומי: 49, מקריאים.

רעות בינג: בסוף הצעת החוק יבוא: חוק זה ייכנס לתוקף שמונה שנים לאחר שהצעת חוק יסוד: השפיטה (תיקון), מינוי שופטים לבית המשפט העליון וקציבת כהונתם, פ/1511/24, תיכנס לתוקף.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: בעד – 2 נגד – 6 נמנעים - אין לא אושר.

יואב קיש: לא, כמה כמה?

יואב קיש: אני מבקש להקריא כל הצבעה - - -

סעיד אלחרומי: שתיים על שש, הכול.

יואב קיש: לא, סליחה, אתה לא יכול להגיד - - -

שירלי פינטו קדוש: זה לא מספרים גדולים, אתה יכול לספור, זה לא כזה הרבה.

יואב קיש: סליחה, היושב ראש, אתה לא יכול להגיד שההסתייגות לא התקבלה לפני ששמעת ממנהלת הוועדה את התוצאות, גם אם אתה בטוח.

תומר רוזנר: היא אומרת לו.

סעיד אלחרומי: כן, היא אומרת את זה.

יואב קיש: אז אני מבקש, דברי למיקרופון, כי זכותי לדעת מה התוצאות של ההצבעה.

סעיד אלחרומי: כן, בבקשה.

סעיד אלחרומי: תגידי למיקרופון.

סעיד אלחרומי: 50.

רעות בינג: בסוף הצעת החוק יבוא: חוק זה ייכנס לתוקף תשע שנים לאחר שהצעת חוק יסוד: השפיטה (תיקון), מינוי שופטים לבית המשפט העליון וקציבת כהונתם תיכנס לתוקף.

סעיד אלחרומי: מי בעד?

סעיד אלחרומי: מי נגד?

סעיד אלחרומי: ההסתייגות לא התקבלה.

סעיד אלחרומי: בעד – 2 נגד – 6 נמנעים - אין לא אושר.

סעיד אלחרומי: 51.

רעות בינג: בסוף הצעת החוק יבוא: חוק זה ייכנס לתוקף עשר שנים לאחר שהצעת חוק - - -

יואב קיש: רגע, אמרת עד 47, לא?

יואב קיש: איך המשכת?

סעיד אלחרומי: שנייה, אנחנו ב-51.

סעיד אלחרומי: הצבענו.

יואב קיש: אבל למה אתה רוץ בלי ל-?

יואב קיש: אמרת עד 47.

יואב קיש: עכשיו אתה רץ 51.

סעיד אלחרומי: לא, הצבענו על הכול.

סעיד אלחרומי: 51, תקריאי.

לאה קריכלי: היא הקריאה.

סעיד אלחרומי: הקריאה.

סעיד אלחרומי: מי בעד 51?

סעיד אלחרומי: שניים.

סעיד אלחרומי: מי נגד?

סעיד אלחרומי: חמישה.

סעיד אלחרומי: ההסתייגות לא התקבלה.

סעיד אלחרומי: בעד – 2 נגד – 5 נמנעים - אין לא אושר.

יואב קיש: אתם רואים שיש גם שינויים בהצבעה?

מיכאל מלכיאלי: אנחנו אופוזיציה אחראית, כל דבר לגופו של עניין.

סעיד אלחרומי: הסתייגות 52.

יואב קיש: עכשיו, היושב ראש, סליחה - - -

תומר רוזנר: לא, מקבץ 52 עד 57, תציע ל - - -

יואב קיש: היושב ראש, סליחה, אמרת עד 47, ואז רצת לי עד 52.

סעיד אלחרומי: יואב, לא, הצבענו - - -

יואב קיש: לא, אתה לא אמרת, אתה רצת - - -

סעיד אלחרומי: יש לך עוד הזדמנות, יש עוד תחנה, מ-52 עד 57, אם אתה רוצה לנמק בשתי דקות.

יואב קיש: לא, חמש דקות.

יואב קיש: מה זה שתי דקות?

סעיד אלחרומי: אני נותן לך אם אתה רוצה לנמק.

סעיד אלחרומי: זה לטובתך, תאמין לי.

יואב קיש: לא, חמש דקות, או שאנחנו נמשיך במצעד המצחיק הזה.

סעיד אלחרומי: כמה אתה רוצה, שלוש?

יואב קיש: חמש דקות, דקה ל – אני, כשאתה רוצה לעשות איתי דיל, כל דיל, תראה, אם הייתי פה עם 6,000 הסתייגויות הייתי מבין אותך.

סעיד אלחרומי: 52.

יואב קיש: רק שנייה, אני אגיד.

יואב קיש: אם הייתי פה עם 6,000 הסתייגויות הייתי מבין אותך, אני יושב פה עם בסך הכול 100 ו-, תיכף אני אגיד לך בדיוק.

תומר רוזנר: 47.

יואב קיש: לא, איזה 147.

יואב קיש: 128.

סעיד אלחרומי: חבר הכנסת יואב קיש, אני מוכן - - -

יואב קיש: אני יושב פה עם 128 הסתייגויות, אתה אפילו לא מוכן לתת לי דקה להסתייגות.

סעיד אלחרומי: אני מוכן חצי דקה להסתייגות, קח את הקבוצה, אחרת אנחנו מקריאים ומצביעים.

סעיד אלחרומי: בבקשה, רעות.

יואב קיש: אני אגיד לך עוד דבר, גם זה תקדים, למה?

יואב קיש: אני אומר לך עוד פעם, זה לא אירוע של 6,000 הסתייגויות, זה אירוע של 128 הסתייגויות, אנחנו כבר בהסתייגות 51, אתה מתווכח איתי על חצי שעה, זה מה שאתה עושה כרגע, אני ביקשתי דקה להסתייגות, בזה שאתה לא נותן דקה להסתייגות זה תקדים.

יואב קיש: אני מבקש מהייעוץ המשפטי לומר שזה לגיטימי לא לתת דקה להסתייגות וקדימה נרוץ עם זה לכל הכנסת.

סעיד אלחרומי: כמה יש עוד הסתייגויות?

סעיד אלחרומי: עוד 100?

תומר רוזנר: לא, לא עוד 100, סך הכול 100.

רעות בינג: עוד 50.

תומר רוזנר: בסך הכול 100 יש.

מיכאל מלכיאלי: כן, אבל 50 כבר מאחורינו.

סעיד אלחרומי: נשאר 50?

תומר רוזנר: כן, תן לו חצי שעה.

יואב קיש: לא, אני לא ארד לפחות מדקה להסתייגות, לא יקרה.

יואב קיש: תצביע אחד אחד.

מיכאל מלכיאלי: יואב, יש כאן הסתייגויות עמוקות מאוד.

סעיד אלחרומי: יואב, אני נותן לך 50 דקות.

סעיד אלחרומי: יאללה.

סעיד אלחרומי: 50 הסתייגויות נשארו, אני נותן לך 50 דקות.

יואב קיש: אני רוצה דקה להסתייגות.

סעיד אלחרומי: אני נותן לך דקה להסתייגות, 50 נשארו, קבל 50 דקות.

יואב קיש: לא, יש יותר מ-50.

תומר רוזנר: אני אסביר.

תומר רוזנר: ברשימה יש אכן יותר, אבל יש הסתייגויות שהן לא מותרות לפי ההנחיה ולפי הדין, שאנחנו נמחק אותן, ולכן נשארו לך עוד כ-50 נוספות.

יואב קיש: אז אני אבקש על כל סעיף מעבר התייעצות סיעתית.

תומר רוזנר: לא, אתה לא יכול.

יואב קיש: למה לא?

יואב קיש: לא כל הצבעה, כל החלפה בין סעיף.

סעיד אלחרומי: לא, לא, לא.

תומר רוזנר: לא, אתה לא יכול, כי זה אותו נושא.

סעיד אלחרומי: זה אותו נושא.

יואב קיש: אני יכול רק התייעצות סיעתית אחת על כל ההצבעות האלה?

תומר רוזנר: על כל נושא, כן.

יואב קיש: אז כמה נושאים יש לנו?

תומר רוזנר: אם אתה רוצה הסתייגויות על כניסה לתוקף, אתה יכול לבקש התייעצות סיעתית על מועד כניסת החוק לתוקף.

יואב קיש: אז אני, בשביל לשקול את החלטת היושב ראש, מבקש התייעצות סיעתית.

סעיד אלחרומי: קח חמש דקות.

מיכאל מלכיאלי: זה החלטות כבדות משקל, חבר'ה.

סעיד אלחרומי: ב-10:05 אנחנו מתכנסים שוב.

סעיד אלחרומי: חבר הכנסת יואב קיש, בבקשה.

סעיד אלחרומי: לפי הסיכום שעשינו אתה מדבר עכשיו או מחלק את הזמן שלך עם אחד מהחברים 50 דקות על כל שאר ההסתייגויות של הקבוצה הזאת, בבקשה, תתחיל.

יואב קיש: לא, לא, אני ביקשתי דקה להסתייגות, אנחנו - - -

סעיד אלחרומי: לא, דיברנו על 50.

יואב קיש: לא, אתה אמרת, אני - - -

סעיד אלחרומי: כי יש 50.

תומר רוזנר: זה אותו דבר, יש 50 הסתייגויות 50 דקות.

יואב קיש: סליחה, כמה הסתייגויות נשארו לי?

תומר רוזנר: כ-50, כן.

יואב קיש: אז בסדר, אם זה ככה.

יואב קיש: רגע, מלכיאלי, אתה רוצה?

יואב קיש: יש לי 50 דקות, 50 דקות יתחלקו, אבל מחלקים בין שניהם.

יוראי להב-הרצנו: הוא לא הגיש.

סעיד אלחרומי: רק מי שהגיש.

תומר רוזנר: הוא יכול לבקש מחבר כנסת אחר.

סעיד אלחרומי: אוקיי.

יוראי להב-הרצנו: תהיה לנו אפשרות לבקש התייעצות סיעתית בסיום ההנמקה?

יואב קיש: 50 דקות, תדברו ביניכם.

סעיד אלחרומי: בבקשה, חברים, יש לך 50 דקות ואחר כך מצביעים על כל ההסתייגויות של האופוזיציה, חוץ מההסתייגויות של הרשימה המשותפת שעדיין לא – יאללה, מתחילים, בבקשה, חברים.

מיכאל מלכיאלי: אדוני היושב ראש, בוקר טוב.

מיכאל מלכיאלי: קודם כל אני רוצה לפתוח בזה שאני מאוד שמח לבוא להשתתף בוועדה שבראשותך, כי אני עוד לא יצא לי, כי יש אי אילו הבנות בין מרכיבי הכנסת, בין הקואליציה לאופוזיציה, ולכן אנחנו באופוזיציה לא כל כך רואים בעין יפה את מה שמרכיבים מסוימים בקואליציה הנוכחית עושים ולכן אנחנו פחות משתתפים בוועדות.

מיכאל מלכיאלי: אבל לך באופן אישי אני רוצה לאחל בהצלחה גדולה, אני יודע שאתה יש לך כישרון רב ואתה מכיר גם את הנושא בעומק ובידיעה ואין לי ספק שאתה תוכל לנהל את הדיון הזה בצורה הטובה, המיטבית והחכמה ביותר.

מיכאל מלכיאלי: אני חושב שיש סוגי ועדות ששם לא בהכרח ההצבעות צריכות להיות קואליציה אופוזיציה, אלא באמת דיונים מאוד מאוד ענייניים.

מיכאל מלכיאלי: אני חושב שבוועדות הפנים גם בקדנציות הקודמות היו הרבה הצעות חוק שעברו ובצורה אחידה, לא הכול זה קואליציה אופוזיציה, באמת בצורה אחראית, ואני בטוח שאתה תוכל לנווט את זה למקום הזה.

מיכאל מלכיאלי: עכשיו, לפני שאני רוצה לנגוע בחוק עצמו אני רוצה להקדים כמה דברים, בסוף זה גם יהיה קשור לחוק.

מיכאל מלכיאלי: זה לא סוד שיש לנו ביקורת מאוד מאוד קשה על הממשלה הזאת בכל הנוגע להתנהלות שלה בנושא הקורונה.

מיכאל מלכיאלי: אני בהמשך גם אסביר איך זה קשור לחוק הוותמ"ל, כי יש לזה קשר הדוק וקשר שאי אפשר להפריד ביניהם.

מיכאל מלכיאלי: כשאנחנו היינו בקואליציה בקדנציה הקודמת אז הממשלה הקודמת קיבלה החלטות נכונות, החלטות קשות אפשר לקרוא לזה, מול אופוזיציה מאוד מאוד לוחמת שהייתה חלקה גם סדורה במשנתה נגד קיום של סגרים במדינת ישראל.

מיכאל מלכיאלי: חשבו שלטובת המערכת הכלכלית של מדינת ישראל זה לא נכון שנעשה סגרים לתקופות ארוכות, זה מזיק לכלכלה של מדינת ישראל.

מיכאל מלכיאלי: כמו שיש תחזיות מאוד מאוד קודרות והבנות שיש באוצר שיש גירעונות מאוד מאוד קשים בכלכלת הישראלית, נמצאים פה נציגי האוצר, בטח הם גם יוכלו לאשר את זה, בגלל הסגרים, אבל לא הייתה ברירה כי בסופו של דבר התחלואה וחיי אדם והחולים הרבים שהיו כאן בסוף זה עמד למקבלי ההחלטות מול סגרים כאלה או אחרים.

מיכאל מלכיאלי: מול הקואליציה ההיא עמדה אופוזיציה שבראשותה היו כמה מרכיבי אופוזיציה שהייתה להם דעה מאוד מאוד ברורה נגד קיום של סגרים ויותר מזה, לא רק שהם היו נגד סגרים, הם גם נימקו את זה בזה שזה מזיק לכלכלה ובסוף גם לבריאות של מדינת ישראל.

מיכאל מלכיאלי: אנחנו כמובן דחינו את ההאשמות שלהם, אבל תמיד אמרתי לעצמי מעניין אם אותם אנשים יהיו בעמדת מקבלי ההחלטות, מה תהיה ההחלטה ואיך הם יוכלו למגר את המגפה הנוראה הזאת.

מיכאל מלכיאלי: קרה מה שקרה ואותם אנשים בדרך כזו או אחרת, לא ישרה כל כך, אבל לא זה הדיון עכשיו, אנחנו בסך הכול בדיון בוועדת הפנים בנושא חוק הוותמ"ל, קיבלו את ראשות הממשלה.

מיכאל מלכיאלי: לא סתם ראשות ממשלה, גם עומד בראשות הממשלה אדם שגם חיבר ספר בנושא הקורונה.

מיכאל מלכיאלי: עכשיו, צריך להבין, זה לא שהוא רק מבין בקורונה, הוא חיבר ספר, נתן עצות לממשלה, רץ מאולפן לאולפן, צעק וכל מערכת הבחירות שלו הייתה על זה.

מיכאל מלכיאלי: טוב, אמרתי לעצמי, כשהאדם יגיע לראשות הממשלה אני פשוט מרחם על הקורונה, איך שהוא יצליח למגר אותה, בעולם יבואו ללמוד מאיתנו איך ממגרים קורונה.

מיכאל מלכיאלי: טוב, הוא נהיה ראש ממשלה, כמו שאנחנו מכירים את ההסכמים הקואליציוניים, השיירה של האאודי נמצאת בראשותו, הוא בסוף נקרא ראש הממשלה, יושבים לצדו מנסור עבאס יחד עם יאיר לפיד ועוד כמה אנשים - - -

וליד טאהא: מה יש - - -

מוסי רז: בדיוק, מה רע במנסור עבאס?

מיכאל מלכיאלי: לא, מנמקים למה הוותמ"ל קשור למה שקורה בזמן הזה.

וליד טאהא: תהיה חיובי, מלכיאלי, תנמק חיובי.

מיכאל מלכיאלי: לא, התחלנו בחיובי, לא היית פה.

מיכאל מלכיאלי: אני לא קרעי שהכול נגד, אנחנו ענייניים מאוד מאוד.

מיכאל מלכיאלי: בקיצור, מה שקרה זה שאותו ראש ממשלה קיבל לצדו מספר ראשי ממשלה מאוד מאוד מעניינים.

מיכאל מלכיאלי: למשל שר החוץ שלנו נסע לארצות הברית, נתן שם הבטחה שלא תהיה תקיפה באירן בהפתעה, ככה הוא החליט.

מיכאל מלכיאלי: עכשיו, על פי פרסומים, מסכן ראש הממשלה שלנו מרעננה, הוא אפילו לא עודכן שיש כזה סיכום בין ישראל לארצות הברית, הוא קיבל את זה בחדשות פתאום.

מיכאל מלכיאלי: עכשיו תבינו, תקיפה כן או לא, לא משנה, כל פעולה מול אירן, זה יכול להיות הצלת נפשות, אבל שר החוץ לא עדכן את ראש הממשלה בעניין הזה.

מיכאל מלכיאלי: זו דוגמה אחת.

מיכאל מלכיאלי: דוגמה שנייה, שר האוצר המוכשר שלנו קיבל החלטה, הנה, יושבים פה נציגי האוצר, והם יודעים בתוך תוכם כמה ההחלטה לא לממן את המעונות לילדים החרדים, כמה היא מזיקה לכלכלה בסוף, למה?

מיכאל מלכיאלי: כי בסוף אלפי נשים לא יילכו לעבוד, אבל שר האוצר, שלא מתייעץ עם הדרג המקצועי, ובשונה מהשר הקודם שעשו עליו עליהום הוא מקבל חיבוק תקשורתי והוא לא עדכן את ראש הממשלה בעניין הזה, לא עדכן אותו.

מיכאל מלכיאלי: אז אני שואל את עצמי במה הוא ראש הממשלה אם לא מעדכנים אותו בדברים האמיתיים?

מיכאל מלכיאלי: עוד דוגמה.

מיכאל מלכיאלי: שר האוצר בריאיון בטלוויזיה, מאוד מאוד מעניין, לא יודע מה זה רב קו.

מיכאל מלכיאלי: הילד שלי בן שמונה אומר לי: אבא, תן לי את הרב קו, הוא יודע מה זה רב קו, אבל שר האוצר שלנו, המוכשר, שחיסל את הנייה ב-48 שעות ועוד דברים טובים, דאג לשער הרובל ועוד כל מיני דברים טובים בעולם, לא יודע מה זה רב קו.

מוסי רז: הוא חשב שזה גם עוד רב שצריך - - -

מיכאל מלכיאלי: בדיוק, מוסי צודק.

מיכאל מלכיאלי: מי יודע, אני רוצה לקרוא לכם, נציגי האוצר, הבוס שלכם, למה הוא דיבר נגד הרב קו?

מיכאל מלכיאלי: זה התחיל ברב, הוא היה בטוח שזה שייך לחרדים, לכן הוא היה נגד, הוא לא ידע שגם הרבנים הרפורמיים שייכים לרב קו הזה.

מיכאל מלכיאלי: אז לכן הוא בא ואמר לעמית סגל: זה לא אנשים כמוך משתמשים, הוא פשוט לא ידע.

מיכאל מלכיאלי: עכשיו, אני אזרח תמים, באמת, אתה יודע, לא כל כך מבין הרבה, לא למדנו ליבה, באנו מהישיבה, הפילו אותנו לפה, ואז אני יודע ששר האוצר מקבל החלטות למשל בנושא חקלאות, רפורמה בחקלאות, ואז הוא בא לכאן לספר שהם ישבו והעמיקו.

מיכאל מלכיאלי: אני לא מבין, מאז שהוא נהיה שר אוצר עד היום איך הוא הצליח גם לנהל את הממשלה, בסוף הוא ראש הממשלה פה, גם ללכת כל היום נגד הציבור החרדי וגם ללמוד כל כך הרבה רפורמות, אלא מה?

מיכאל מלכיאלי: ברור מה היה שם, לא הייתי שם, יושבים המוכשרים כמותכם, מה שנקרא פקידי האוצר, שבאמת אתם לא אנשים פוליטיים, אתם אנשים נטו מקצועיים, נטו מקצועיים, אגב, אני לא אומר את זה בציניות, ברצינות, ואתם, הדבר היחיד שיש לכם – אני יודע, אדוני היושב ראש, אתה שואל מה זה קשור בוותמ"ל, אני רואה בעיניים שלך, כבר אני מאחד את הכול, יושבים האנשים ושואלים, רגע, אנחנו התפקיד שלנו, בחוזה העבודה שלנו כתוב לדאוג לכסף הציבורי.

מיכאל מלכיאלי: הם מכינים תוכניות, תוכניות שהם יודעים שלחלק גדול מהם אין ישימות פוליטית, ככה בקורסים שלימדו אותנו, שבכל חוק צריך ללמוד על הישימות הפוליטית שלו, ידעו שאין לזה ישימות פוליטית, פתאום בא שר אוצר פראייר, הם אמרו: רגע, רגע, הוא לא לומד, איך אני יודע שהוא לא לומד?

מיכאל מלכיאלי: כי הוא לא יודע מה זה רב קו, נפיל עליו עומס של רפורמות, הוא יסתובב עם כוס יין כמו שהוא סיפר לנו שהוא מסתובב, אומר הכול גן עדן, נעבוד עליו, נשקר אותו שזה טוב לכלכלת ישראל.

מיכאל מלכיאלי: איך אני יודע?

מיכאל מלכיאלי: כי הוא מספר שהרפורמה בחקלאות, למשל, עוזרת לכלכלת ישראל.

מיכאל מלכיאלי: אלפי חקלאים הולכים לאבד את מקום העבודה שלהם, עשרות אלפי דונמים יהיו מופקרים לבנייה, אנחנו לא יודעים למה, כי אף אחד לא יעבד אותם, והולך שר האוצר מתוך גאווה ישראלית פוליטית, אומר: אני דואג לכלכלת ישראל.

מיכאל מלכיאלי: אגב, צריך להבין שהממשלה הזאת היא לא ממשלה כמו הקודמת, שעושים מינויים של ליכודניקים, המינויים שלהם מקצועיים.

מיכאל מלכיאלי: למשל רואים את שר האוצר, כל חברי יש עתיד נהיו שגרירים.

מיכאל מלכיאלי: כל אחד שרוצה עבודה בשגרירות, מקום כזה, יעל גרמן שגרירת ישראל בצרפת, כולם שם נהיו שגרירים, בלי אף ניסיון ביחסי ישראל עם כל מדינה שהם שולחים אותם.

מיכאל מלכיאלי: והיום מתפרסם, אני לא יודע אם זה נכון, ששר האוצר ממנה ראש מטה שיש לו קשרים כאלה או אחרים, אני לא יודע אם זה נכון, צריך לבדוק את זה, עם יצרני הביצים באוקראינה.

מיכאל מלכיאלי: האם זה נכון או לא?

מיכאל מלכיאלי: אני לא יודע, צריכים לבדוק את זה, ככה פורסם.

מיכאל מלכיאלי: צריך לבדוק את זה.

מיכאל מלכיאלי: זאת אומרת בסוף אנחנו צריכים לשאול את עצמנו – אני אופוזיציה, תראו, אני פעם סיפרתי במליאה, יו"ר הוועדה היה מנסור עבאס, פעם אחת היה, תשמע, סעיד, אתה תיהנה מהסיפור הזה - - -

סעיד אלחרומי: אני מקשיב בקשב רב לדברי החוכמה ולדברים שהם מאוד חשובים.

מיכאל מלכיאלי: אוקיי, פעם היה יהודי אחד, הגיע לכותל, הוא רואה מישהו שמגיע לכותל, צועק, צועק: ריבונו של עולם, פנצ'ר, פנצ'ר, הוא שואל אותו: תגיד לי, מה פנצ'ר?

מיכאל מלכיאלי: הוא אומר: אלוקים, אני רוצה פנצ'ר.

מיכאל מלכיאלי: אני לא מכיר אדם שרוצה פנצ'ר, בקיצור הוא שואל אותו: תגיד לי, מה קרה?

מיכאל מלכיאלי: הוא אומר לו: תראה, פעם אמרו לי שהעולם הוא גלגל, יוֹם עַסַל יוֹם בַּסַל, הוא אומר: היום המצב שלי הכי טוב, אני נמצא למעלה, אני רוצה פנצ'ר, תשאיר את זה ככה, שלא יהיה גלגל.

מיכאל מלכיאלי: אז אני אומר, אנחנו נמצאים עכשיו באופוזיציה, פעם היינו קואליציה והיום אנחנו באופוזיציה, היום אנחנו ביום הבַּסַל, עוברות כאן הצבעות נגדנו, יש כאן ממשלה שמתנהלת נגדנו.

מיכאל מלכיאלי: זה התפקיד שלנו, מי שלא יודע להיות באופוזיציה לא יידע בחיים להיות בקואליציה.

מיכאל מלכיאלי: זה התפקיד, שלחו אותנו גם להיות פה באופוזיציה.

מיכאל מלכיאלי: אגב, הלכנו לאופוזיציה בראש מורם, בגאווה גדולה, לא זרקו אותנו לאופוזיציה, אנחנו אמרנו שאנחנו לא מוכנים להיות שותפים של רמאים ונוכלים.

מיכאל מלכיאלי: יעקב אבינו לימד אותנו שמי שהולך לעשות שידוך עם לבן הארמי אנחנו רואים מה הולך שם בסוף, משקרים אותו.

מיכאל מלכיאלי: אנחנו לא היינו מוכנים, בידיעה מוחלטת, להיות חבר של רמאי, זו הייתה ההחלטה המושכלת שלנו וכך היה, לכן אנחנו באופוזיציה בראש מורם.

מיכאל מלכיאלי: צריכים להבין שכשאדם עושה הסכם קואליציוני כמו שנעשה שם, עם פרטים ואם תפטר אותי אני אהיה ראש ממשלה ואני אוכל למנות סגנים, אוהו, אתה מבין שמולך עומד רמאי.

מיכאל מלכיאלי: אני למשל, כשאני עושה עסק עם מישהו שמוצא חן בעיניי, אני לא עושה לו כאלה תתי הסכמים, אלא מה?

מיכאל מלכיאלי: יושבת קבוצת אנשים שלא מאמינים אחד לשני והם מנהלים את הממשלה.

מיכאל מלכיאלי: עכשיו, איך זה קשור לוותמ"ל?

מיכאל מלכיאלי: חוק הוותמ"ל, המהות שלו - - -

סעיד אלחרומי: אוה, זה חשוב מאוד.

מיכאל מלכיאלי: אני רואה שתומר גם דרוך.

תומר רוזנר: עכשיו אני נדרך.

מיכאל מלכיאלי: אוה.

מיכאל מלכיאלי: חבר'ה, תדעו לכם שתומר, יש לי ידידות גדולה מאוד איתו והוא מרומם והוא משפר את איכות הוועדה לעילא ולעילא.

מיכאל מלכיאלי: תומר, תזכור לי את זה אחרי זה.

תומר רוזנר: בוודאי.

מיכאל מלכיאלי: עכשיו, חוק הוותמ"ל בעצם, התפקיד שלו, הוא נועד לזרז הליכים.

מיכאל מלכיאלי: הליכי התכנון במדינת ישראל לוקחים המון המון זמן.

מיכאל מלכיאלי: מי שהוציא פעם תב"ע, בוודאי במחוזות הגדולים, יודע שזה שנים שנים.

מיכאל מלכיאלי: אני הייתי חבר ועדת תכנון ובנייה בירושלים כמה שנים, הכרתי אנשים שהיו צריכים לעבור ועדה מחוזית, זה פשוט ייסורים שאי אפשר ל – זה זמן, הבירוקרטיה ברשויות המקומיות, זה לוקח המון זמן.

קריאה: אתה משמיץ את הוועדות המחוזיות?

מיכאל מלכיאלי: לא, הגעת בחלק ה – לא, בזמן הלא טוב.

מיכאל מלכיאלי: אני אומר שהליכי התכנון במדינת ישראל לוקחים המון זמן, אתה מגיש תוכנית ולוקח זמן.

מיכאל מלכיאלי: עכשיו בא חוק הוותמ"ל, נתנו מין כביש 6 כזה לקצר הליכים והוא הוכיח את עצמו במשך כל השנים.

מיכאל מלכיאלי: זאת אומרת חוק הוותמ"ל בעצם נוכח לעקוף, תקני אותי אם אני טועה, הרבה בירוקרטיה, הרבה סבל של אנשים, יזמים, בעצם להציף את השוק ביותר דירות וזה הוכיח את עצמו.

מיכאל מלכיאלי: בעצם חוק הוותמ"ל משתווה לחוק ההסדרים.

מיכאל מלכיאלי: חוק ההסדרים, התפקיד שלו גם להכניס הרבה הרבה דברים בהליך מאוד מאוד מהיר על מנת לקצר הליכים של הבירוקרטיה בכנסת ישראל.

מיכאל מלכיאלי: שר האוצר, הוא הרי מאוד מאוד חושש מהכנסת, כי הוא יודע שבקואליציה שלו העסק מאוד שברירי, אין שם 61 בנק, יש שם דעות לכאן, כי בסוף יושב שם אלקין עם מרב מיכאלי, זה מורכב, צריך לדעת את זה, זה לא כמו הקואליציה הקודמת שהיא הייתה פחות או יותר אחידה בדעותיה, הקואליציה הזאת מורכבת מדברי המשנה, במסכת סנהדרין, שהמשנה אמרה כשם שפרצופיהם שונים כך דעותיהם שונות.

מיכאל מלכיאלי: יש שם המון המון דעות, אין אחידות שם.

מיכאל מלכיאלי: עכשיו בא שר האוצר, על מנת לרומם ולהצליח את כלכלתה של מדינת ישראל, מביא חוק הסדרים מאוד מאוד מורכב וטעון, שהוא אפילו לא מכיר אותו, כמו שדיברתי מקודם על הרב קו, וכל סעיף שם בסוף מביא השלכה מאוד מאוד חמורה על האזרחים.

מיכאל מלכיאלי: עכשיו את הולכת, את תחזרי חזרה ולא תביני את ההקשר.

מיכאל מלכיאלי: יעדכנו אותך, אבל תעדכנו את כל ההקשר.

מיכאל מלכיאלי: עכשיו, אנחנו בסוף מתנגדים לחוק ההסדרים מאותה סיבה שפשוט אי אפשר להעמיס על עבודת הכנסת בפרק זמן כל כך קצר כל כך הרבה רפורמות שאין קשר בין אחת לשנייה והן לא בהכרח מיטיבות עם כלכלתה של מדינת ישראל, ואני חייב להביא עוד דוגמה לסיום.

מיכאל מלכיאלי: בסוף אני מייצג את הציבור החרדי, אתם יודעים את זה, לא רק חרדי, הציבור המוחלש, בפריפריה, ציבור מזרחי וגם ציבור חרדי.

מיכאל מלכיאלי: לי מאוד מאוד חשוב זהותה היהודית של מדינת ישראל.

מיכאל מלכיאלי: חשוב לי.

מיכאל מלכיאלי: למשל, בשונה מראש הממשלה שלנו, שהוא עושה הכול, הכול, בחודשיים שהוא היה כאן, למחוק את זהותה היהודית של מדינת ישראל.

מיכאל מלכיאלי: הרב קוק, זכר צדיק וקדוש לברכה, מתהפך בקברו כשהוא יודע שאנשים שכאילו נושאים את שמו לוקחים ובונים רפורמות שהן הרס הרבנות הראשית.

מיכאל מלכיאלי: לקחת מהרבנים את היכולת שלהם בהחלטה בכשרות, לתת לכל גלעד קריב את האפשרות לגייר אנשים, תחשבו מה יהיה.

מיכאל מלכיאלי: הרי אני בבית שלי לא אכניס משהו שהוא לא כשר, אבל יש אדם, לא כל אחד יודע, יראה בשר או ופל, לא משנה, עם בד"צ – למשל יוראי להב הרצנו, הוא, אני יודע, אוכל רק כשר בבית שלו, אבל הוא לא יודע את כל הניואנסים, הוא יודע את המעטפת.

מיכאל מלכיאלי: יום אחד הוא יראה בקבוק סודה, יראה חותמת מאוד מאוד יפה, כשר למהדרין מן המהדרין, עם תמונה של הכותל באמצע, בראשות הרב גלעד קריב.

מיכאל מלכיאלי: במקרה יוראי הוא בחור פיקח, הוא יתקשר ונגיד לו שזה לא טוב, אבל הרבה אנשים אחרים יחשבו שזה כשר למהדרין מן המהדרין והדבר הזה חלילה יכול להוות תקלות.

מיכאל מלכיאלי: זו אחת מהרפורמות שאין לה שום קשר לכלכלה של מדינת ישראל, להביא כסף למדינה, ההיפך הגמור.

מיכאל מלכיאלי: הנה עוד בורות של הממשלה.

מיכאל מלכיאלי: מתן כהנא, שהוא איש יקר, אבל מה הוא אומר?

מיכאל מלכיאלי: שהחרדים נבהלים מזה כי זה גורע להם מהכסף.

מיכאל מלכיאלי: בדיוק הפוך, הבד"צים יתעשרו מהרפורמות האלה, למה?

מיכאל מלכיאלי: כי לא יהיו חייבים את הרבנות, ואף על פי כן הרבנים של הבד"צים מזדעקים נגד הרפורמה, זה מזיק להם בכסף.

מיכאל מלכיאלי: לפני שאני מעביר את רשות הדיבור לידידי חבר הכנסת קרעי, ואני רוצה להודות לך, אדוני היושב ראש, שהבאת לי לדבר לפניו, למה?

מיכאל מלכיאלי: כי אם הוא היה מדבר לפניי אף אחד לא היה מקשיב לי בכלל.

מיכאל מלכיאלי: אחרי שאני דיברתי ראשון, אמרו, טוב, אולי זה המקסימום שאפשר לדבר, אז הקשיבו לי.

סעיד אלחרומי: אתה יודע שאני ארבעה ימים שמרתי טוב מאוד על האוכלוסייה החרדית במסלול הזה?

סעיד אלחרומי: נלחמתי על זה.

מיכאל מלכיאלי: לכן ההקדמה שלי הייתה, לא מן השפה ולחוץ, קשה לי לפרגן לקואליציה ועשיתי את זה הפעם ואיך אומרים?

מיכאל מלכיאלי: פי וליבי היו שווים בעניין הזה.

מיכאל מלכיאלי: אז אני רוצה להודות לכולם על ההקשבה, יש המשך, רק אני אעשה את זה בהזדמנות אחרת, אם יש שאלות על מה שאמרתי אפשר בפרטי.

סעיד אלחרומי: תודה, חבר הכנסת מלכיאלי.

סעיד אלחרומי: בבקשה, חבר הכנסת קרעי.

שלמה קרעי: כן, תודה, אדוני יושב הראש.

שלמה קרעי: אדוני יושב הראש, אתה שם לב שאני אומר יושב הראש, טיבי שלוש פעמים שמע אותי ולא שם לב, תיקן אותי, יושב הראש, אבל בסדר.

שלמה קרעי: אדוני יושב הראש, בוועדה כאן ליד, שתי קומות מעלינו, יש דיון עכשיו, מתנהל ברגעים אלה, הייתי שם כמה דקות וחזרתי לכאן בגלל חשיבות הדיון כאן, דיון שכולו מוסר כפול וצביעות.

שלמה קרעי: באים לשם אנשים שלא חסכו את שבט לשונם מכל אמירה גזענית, אפילו כמעט אנטישמית, פשיסט, טרוריסט, אמירות מאוד מאוד קשות, ועכשיו חלק מהמקהלה הזאת שמנסה לסתום את הפיות, שאגב, חלק מהעניין, כמו שהזכרתי קודם, שאנחנו לא משתתפים בוועדות זה בגלל סתימת הפיות הפרלמנטרית שלנו שלא מאפשרים לנו לעשות את העבודה שלנו בוועדות בגלל תת ייצוג של האופוזיציה והם מנסים בכל מיני חזיתות.

שלמה קרעי: הם מבינים שיש כאן אופוזיציה מאוד לוחמת שיש מאחוריה, כנראה, את רוב העם, כי חלק מהעם, גנבו את המנדטים שלו והלכו והקימו את הממשלה הזאת, ולכן הם מנסים בכל דרך, התקשורת ומערכת המשפט בידיים שלהם וזה לא מספיק להם, הם מנסים לפגוע גם בעבודה הפרלמנטרית שלנו כאן וגם עכשיו לבוא במצעד איוולת של מוסר כפול וצביעות ולנסות לחנך אותנו איך להתנהג.

שלמה קרעי: אז בא יושב ראש הכנסת ואומר: נכון, טעינו, חטאנו, אשמנו, אבל מעכשיו.

שלמה קרעי: באה מיכל רוזין ואומרת: נכון, בעידנא דריתחא אמרתי אמירות מאוד קשות, אבל, תשמע מה היא אומרת: אנחנו כשאנחנו אומרים אמירות פוגעניות זה בעידנא דריתחא, אבל אתם, הימין, זה שיטתי, אתם כל הזמן מקללים.

שלמה קרעי: הניסיון הזה של לשים אותנו בצלו של ברברים כאלה, חבורה כזאת שבשיטתיות הם רק מקללים ורק משמיצים, זה חלק מתוך מערך כולל של ניסיון לסתום לנו את הפיות, כמו שאמרתי גם בעבודה הפרלמנטרית ואפילו בשליטה על הסוגרים, שנאמר רק את מה שמוצא חן בעיניהם.

שלמה קרעי: אדוני יושב הראש, אני מכבד את הבקשה שלך, באופן חריג אני לא רוצה למשוך אותך סתם בעניין הזה ולכן אני אקצר את הדברים שלי בנוגע להסתייגויות האחרונות שנשארו.

שלמה קרעי: בקשר למה שיהיה אחר כך במליאה אנחנו נעדכן, תומר, אותך ואת היושב ראש, אולי נמשוך חלק מההסתייגויות, אולי לא, יש עוד זמן עד שזה – בכל מקרה אם אנחנו לא מושכים את ההסתייגויות אתם בטח תלכו לסעיף 98 כי יש כאן שעות דיבור שהן מעבר ליומיים שיש לפנינו עד היציאה לפגרה ולכן אנחנו ניקח את הזמן עד שתזמנו דיון בוועדת הכנסת ואני מניח שעד אז נוכל לבוא עם החלטה האם אנחנו מקצרים או אנחנו נותנים לכם באמת ללכת עם הסעיף הדורסני שהוא מיועד למקרים מאוד חריגים וקיצוניים, אבל כאן, בקואליציה הזו, הכול הפך להיות חריג וקיצוני ולכן מבחינתי אפשר לעבור להצבעה על ההסתייגויות.

סעיד אלחרומי: תודה.

סעיד אלחרומי: אני יוצא להפסקה של חמש דקות ואחרי חמש דקות אנחנו נצביע.

סעיד אלחרומי: חברים, אני מחדש את ישיבת הוועדה ואנחנו מתחילים להצביע על ההסתייגויות שכבר נומקו.

סעיד אלחרומי: אני נותן לתומר כי יש חלק שיימחקו ואחר כך נשמע את הנימוק של הרשימה המשותפת.

יואב קיש: רק שנייה, מילה, היושב ראש, פתחת את הדיון?

סעיד אלחרומי: פתחתי את הדיון, כן.

יואב קיש: אני מבקש לטעון נושא חדש על הרכב הוועדה ועל התיקון של ה-40%.

תומר רוזנר: אתה מבין את המשמעות?

יואב קיש: כן, אני מבין את המשמעות.

מוסי רז: הוא מבין, הוא מבין, לכן הוא טוען.

אחמד טיבי: זאת הברקה.

אחמד טיבי: אני נגד מה שאתה עושה, אבל זאת הברקה.

תומר רוזנר: איזה סעיפים, איזה הסתייגויות?

יואב קיש: על הנושא של הרכב הוועדה והנושא של התיקון של ה-40%.

סעיד אלחרומי: איזה סעיף?

יואב קיש: אני יכול לבדוק לך.

יואב קיש: זה הכול הרי ראיתי אתמול ב-11 בלילה.

יואב קיש: לא ראיתי, הכול ראיתי בבוקר, זה נושא חדש שראיתי אותו בנוסח שהגיע ב-11 למרות שהיה בסיכומי הוועדה ואני רוצה לטעון עליו נושא חדש.

תומר רוזנר: אתה טוען על הסעיף עצמו?

יואב קיש: כן, אני אפתח לך.

יואב קיש: ייקח לי דקה, אני אפתח ואגיד לך.

תומר רוזנר: כן, בסדר, אנחנו צריכים לרשום פשוט.

יואב קיש: אז רק שנייה, אם אתם יכולים לעזור לי אני אשמח, זה אפילו לא עובד פה האייפד.

סעיד אלחרומי: אתה סתם מעכב את זה, יואב.

סעיד אלחרומי: אז אנחנו הולכים להצביע על ההסתייגויות.

יואב קיש: רגע, מה עם נושא חדש?

סעיד אלחרומי: בסדר.

יואב קיש: מתי נדון בו?

תומר רוזנר: על מה?

יואב קיש: אני אגיד לך את הסעיפים, בבקשה.

שלמה קרעי: יואב, לא דנים בו כאן, זה עובר לוועדת הכנסת.

יואב קיש: אני יודע, לוועדת הכנסת.

יוליה מלינובסקי: אנחנו נצביע על כל ההסתייגויות ואחר כך - - -

סעיד אלחרומי: נצביע קודם כל על ההסתייגויות ואחר כך נתקדם.

סעיד אלחרומי: בבקשה.

יואב קיש: רק רגע, הוא ביקש לדעת על איזה סעיף.

יואב קיש: בעמוד מספר 7, סעיף (3), אני לא יודע אם זה קטן, על ה-40%.

יואב קיש: לזה אני קורא נושא חדש.

יואב קיש: והרכב הוועדה מופיע בעמוד 12, סעיף 9.

יואב קיש: התיקונים שנעשו לסעיף 9, (3) ו-(4).

תומר רוזנר: רשמנו.

סעיד אלחרומי: אוקיי, רשמו את זה.

סעיד אלחרומי: בבקשה, תומר.

תומר רוזנר: אנחנו נעבור להצבעה על ההסתייגויות שנומקו לפי הסדר.

תומר רוזנר: אנחנו נצביע על הסתייגות 52 עד 66 כולל.

סעיד אלחרומי: מי בעד?

סעיד אלחרומי: מי נגד?

אחמד טיבי: רגע, איזה הסתייגויות אלה?

סעיד אלחרומי: שבעה נגד.

סעיד אלחרומי: ההסתייגויות לא התקבלו.

סעיד אלחרומי: בעד – 3

סעיד אלחרומי: נמנעים – אין לא אושר.

תומר רוזנר: חבר הכנסת טיבי, יש לך את ההסתייגויות?

אחמד טיבי: שלי יש לי.

תומר רוזנר: לא, של קבוצת קרעי.

אחמד טיבי: יש לי במחשב.

אחמד טיבי: אבל איזה מספר זה?

תומר רוזנר: עכשיו הצבעתם על הסתייגויות 52 עד 66.

תומר רוזנר: הסתייגויות 67 עד 72 נמחקות, הן הסתייגויות שאינן מותרות כיוון שהן עוסקות בנושא שאינו קשור כלל לחוק.

שלמה קרעי: לא, לא, לא, אני דיברתי עם שגית אתמול, היועץ המשפטי, כל עוד לא כתוב במפורש תיקון חוק אחר, אלא כתוב 'על אף האמור בכל דין', זה שינוי נוסח שאין לכם סמכות לבטל לנו.

תומר רוזנר: לא, אז זה לא שינוי נוסח, מכיוון שמדובר בנושא אחר שלא קשור לחוק הזה.

שלמה קרעי: לא משנה.

תומר רוזנר: מבחינתנו ההסתייגויות האלה יימחקו.

יואב קיש: אבל הוא אומר לך שהוא סגר את זה עם שגית.

סעיד אלחרומי: לא, דיברנו על זה מקודם, חברים.

שלמה קרעי: תומר, לא, אז אתה יודע מה?

שלמה קרעי: קודם כל אני רוצה רביזיה על כל ההצבעות שהיו כאן עכשיו ואני מצטרף לטענת נושא חדש של קיש.

שלמה קרעי: אם אתם משחקים איתנו - - -

יואב קיש: ברור שהם משחקים.

שלמה קרעי: לא, תומר, אין לכם סמכות להחליט בשבילנו איזה שינויי נוסח אנחנו רוצים.

יואב קיש: גם את ההסתייגויות - - - וסגרנו את זה עם הייעוץ המשפטי מראש.

שלמה קרעי: שגית אמרה לי בפירוש, אם אני כותב 'על אף האמור בכל דין' ואני לא כותב 'תיקון חוק יסוד: הממשלה' או חוק הכנסת אין לכם סמכות לבטל את זה.

תומר רוזנר: כיוון שזה לא קשור לחוק הזה, אני יכול להקריא מתוך ההנחיה שפורסמה.

יואב קיש: אז תבדוק איתה רגע, בבקשה.

סעיד אלחרומי: לא, אנחנו - - -

יואב קיש: זה בניגוד להנחיה שלה.

שלמה קרעי: גם שגית בעצמה כשהיא ישבה בוועדת הכספים, אתה זוכר, קיש?

שלמה קרעי: כשהכניסו את ה-5% מס רכישה?

שלמה קרעי: הביאו את זה בתוך חוק אחר, הייעוץ המשפטי התנגד, אבל זה עבר ונכנס לספר החוקים.

שלמה קרעי: אתה לא יכול לטעון טענת נושא חדש.

סעיד אלחרומי: תנו לתומר להסביר את זה ואנחנו נמשיך בהצבעה.

יואב קיש: תומר, אני מציע שתדבר עם שגית, כי אם היא אישרה אתה לא יכול לפעול בניגוד להמלצה של היועצת של הכנסת.

יואב קיש: הרי לא פעלנו סתם, הוא מסביר לך שהוא דיבר איתה.

סעיד אלחרומי: אוקיי, בסדר, הנה הוא מגיב, תומר.

יואב קיש: לא, אבל אתה רוצה שלא נצביע על זה, אנחנו לא מוכנים.

סעיד אלחרומי: לא, אנחנו נצביע לפי ההנחיות של היועץ המשפטי של הוועדה ונתקדם עם זה.

שלמה קרעי: אדוני יושב הראש, תראה איזה כוח - - -

סעיד אלחרומי: אם יש טענה לנושא חדש, בבקשה, זכותכם.

שלמה קרעי: לא, אז תטענו נושא חדש, אבל אל תמחק את ההסתייגויות.

סעיד אלחרומי: תנו לחבר הכנסת – יועץ המשפטי לוועדה להסביר את זה.

שלמה קרעי: בדיוק, הפכת אותו לחבר כנסת, הוא מחליט איזה הסתייגות נכנסת ואיזה לא.

סעיד אלחרומי: לא, לא.

סעיד אלחרומי: בבקשה.

שלמה קרעי: הוא יותר מכולנו, גם בלי הצבעה.

סעיד אלחרומי: בבקשה, תומר.

תומר רוזנר: ההסתייגויות הבאות שעליהן יש להצביע הן הסתייגויות 73 עד 78.

תומר רוזנר: אתם מסכימים להצבעה אחת, אני מניח.

סעיד אלחרומי: 73 עד 78.

יואב קיש: לא, הצבעה על כל סעיף.

תומר רוזנר: על כל הסתייגות?

תומר רוזנר: בבקשה.

סעיד אלחרומי: על כל הסתייגות.

סעיד אלחרומי: 73, מי בעד?

יואב קיש: ורביזיה על כל ההצבעות עד עכשיו.

סעיד אלחרומי: הסתייגות 73, מי בעד?

שלמה קרעי: אדוני היושב ראש, אתם מחקתם - - -

יואב קיש: רגע, מחקתם אבל?

שלמה קרעי: הם מחקו, הם מחקו.

יואב קיש: מחקתם לנו עד 73?

יואב קיש: תומר?

תומר רוזנר: עד 72.

יואב קיש: למה?

תומר רוזנר: אני הסברתי.

יואב קיש: אבל, סליחה, אני מבקש התייעצות סיעתית.

יואב קיש: מותר לי עכשיו?

סעיד אלחרומי: בבקשה.

יוליה מלינובסקי: לא, לא מותר לך.

שלמה קרעי: מותר, לפני כל הצבעה מגיע לנו התייעצות סיעתית.

יואב קיש: לא שאלתי את מנהלת הוועדה יוליה מלינובסקי, שאלתי את מנהל הוועדה סעיד אלחרומי.

שלמה קרעי: התייעצות סיעתית.

יוליה מלינובסקי: התייעצות סיעתית כבר היה לכם, אנחנו באמצע הצבעות.

יואב קיש: מותר?

סעיד אלחרומי: כן.

יוליה מלינובסקי: אתה באמצע הצבעות, אסור להם.

יוליה מלינובסקי: אין דבר כזה.

יואב קיש: עד מתי?

מיכאל מלכיאלי: יוליה, אנחנו סיעה שחייבים הרבה התייעצויות.

שלמה קרעי: תודה לאל שאת לא קיבלת ועדה.

סעיד אלחרומי: חמש דקות, חוזרים ב-10:47.

יוליה מלינובסקי: 8.

סעיד אלחרומי: 48, קיבלת.

סעיד אלחרומי: טוב, אנחנו מצביעים על ההסתייגויות מ-73 עד 78.

סעיד אלחרומי: מי בעד?

יואב קיש: רק שנייה, סליחה, אתה יכול לחזור?

סעיד אלחרומי: הסתייגויות מ-73 עד 78, מי בעד?

לאה קריכלי: שלושה בעד.

סעיד אלחרומי: מי נגד?

סעיד אלחרומי: ההסתייגויות לא התקבלו.

סעיד אלחרומי: לא אושר.

שלמה קרעי: רביזיה.

תומר רוזנר: הסתייגויות 79 עד 94 נמחקות כיוון שהן הסתייגויות לא תקינות.

תומר רוזנר: אפשר להצביע על הסתייגויות 95 ואילך, עד 128, ויש הסתייגויות נוספות, תיכף אני אגיד אותן, אבל כרגע ההסתייגויות הכתובות בפניכם 95 עד 128 ואתם מסכימים להצבעה אחת?

סעיד אלחרומי: כן.

סעיד אלחרומי: 95 עד 128, מי בעד?

סעיד אלחרומי: מי נגד?

סעיד אלחרומי: תודה.

סעיד אלחרומי: ההסתייגויות לא התקבלו.

סעיד אלחרומי: לא אושר.

תומר רוזנר: עכשיו יש לנו שש הסתייגויות של חבר הכנסת קיש בעקבות הדיון שהיה בבוקר.

תומר רוזנר: אנחנו נקריא אותן ואז תוכלו להצביע.

סעיד אלחרומי: חבר הכנסת קיש, אנחנו מקריאים את ההסתייגויות שלך ומצביעים.

יואב קיש: על איזה מספר?

סעיד אלחרומי: החדשות, של הבוקר.

סעיד אלחרומי: נתנו לך אפשרות להגיש הסתייגויות בבוקר, נכון?

יואב קיש: כן.

רעות בינג: הוספנו אותן, אז אני מקריאה.

תומר רוזנר: כיוון שההסתייגויות האלה הוספו מהבוקר אז אנחנו נקריא לכם.

סעיד אלחרומי: נתתי לך אישור מיוחד בשביל זה.

סעיד אלחרומי: אז תקריאי אותם.

רעות בינג: בסעיף 3, פסקה (3), הקטע החל במילים 'ובסופה יבוא' יימחק.

רעות בינג: הסתייגות נוספת, בסעיף 3, בפסקה (4), סעיף קטן (ב3), המובא בה יימחק.

רעות בינג: בסעיף 4, סעיף 3א(ב2), המובא בו יימחק.

רעות בינג: בסעיף 9, פסקאות (3) ו-(4) יימחקו.

רעות בינג: בסעיף 27, פסקה (2) תימחק.

רעות בינג: בסעיף 33, סעיף קטן (ב)(3) יימחק.

סעיד אלחרומי: אוקיי.

סעיד אלחרומי: מי בעד ההסתייגויות של חבר הכנסת קיש?

שלמה קרעי: רגע, התייעצות סיעתית.

יואב קיש: התייעצות סיעתית.

סעיד אלחרומי: בבקשה, חמש דקות.

שלמה קרעי: אדוני יושב הראש, כשאתה תיתן ליועץ המשפטי לדרוס אותנו מבחינת היכולת שלנו להגיש הסתייגויות ה - - -

סעיד אלחרומי: חמש דקות.

סעיד אלחרומי: ב-56 אנחנו מתכנסים שוב.

סעיד אלחרומי: אני מחדש את ישיבת הוועדה.

סעיד אלחרומי: אנחנו מצביעים על ההסתייגויות שהגיש חבר הכנסת יואב קיש.

סעיד אלחרומי: מי בעד?

סעיד אלחרומי: ארבעה בעד.

סעיד אלחרומי: מי נגד?

יואב קיש: לא, לא ארבעה.

יואב קיש: חבר'ה, אי אפשר גם לא לספור אותנו, באמת.

יואב קיש: לא, זה לא עובד, או שתעשה את זה אחד אחד, אבל זה לא – אפילו את הקולות שלנו אתם לא סופרים.

סעיד אלחרומי: כן.

סעיד אלחרומי: מי נגד?

סעיד אלחרומי: שמונה נגד.

סעיד אלחרומי: ההסתייגויות לא התקבלו.

סעיד אלחרומי: בעד – 4

סעיד אלחרומי: נמנעים – אין לא אושר.

סעיד אלחרומי: אני נותן עוד הפסקה של חמש דקות עד שחבר הכנסת טיבי, נותנים לו הזדמנות לבדוק את עצמו.

סעיד אלחרומי: אני נותן עוד חמש דקות הפסקה, אם הוא יגיע כן, אם לא, אז אנחנו נתקדם הלאה.

שלמה קרעי: הוא לא יגיע עוד חמש דקות כי המליאה עוד לא התחילה בכלל.

תומר רוזנר: אלא אם כן שייתן למישהו אחר.

סעיד אלחרומי: נותנים לו עוד חמש דקות, הפסקה של חמש דקות.

סעיד אלחרומי: חברים, אנחנו מחדשים את ישיבת הוועדה.

סעיד אלחרומי: חבר הכנסת טיבי, יש לך 15 הסתייגויות, כמה זמן אתה רוצה לנמק?

אחמד טיבי: מה שסוכם.

יואב קיש: כמה זמן נימוק יש עכשיו?

סעיד אלחרומי: לחבר הכנסת טיבי אני נותן דקה על כל הסתייגות כמו שעשיתי עם כולם, זה בסדר.

יואב קיש: הייתי צריך להילחם איתך, לא עשית את זה.

יואב קיש: אני רבתי איתך ואתה לא היית מוכן, חצי דקה.

סעיד אלחרומי: אני לא יכול להפלות אותו אם כבר סיכמתי איתך משהו.

תומר רוזנר: וגם ההסתייגויות שלו מהותיות.

סעיד אלחרומי: ויש לו הסתייגויות מעניינות.

תומר רוזנר: רק לפני שחבר הכנסת טיבי מתחיל אני רוצה להפנות את תשומת ליבו לכך שהסתייגות 6 לעניין שינוי המונח יישוב מיעוטים כבר הוטמעה בהצעת החוק ולכן - - -

אחמד טיבי: אנחנו לא שומעים.

סעיד אלחרומי: הסתייגות מספר 6, כבר הכנסנו אותה.

תומר רוזנר: הסתייגות מספר 6, חבר הכנסת טיבי, שעניינה שינוי המונח יישוב מיעוטים כבר הוטמעה בהצעת החוק על פי החלטת הוועדה אז אפשר לבטל את ההסתייגות הזו.

אחמד טיבי: אין בעיה.

תומר רוזנר: הסתייגות 14 ו-15 אלה תיקונים עקיפים לחוקים אחרים, אנחנו לא יכולים לאשר אותן מכיוון שזה נושא שלא נידון בוועדה כלל ואי אפשר ל - - -

אחמד טיבי: איך?

אחמד טיבי: עוד פעם.

אחמד טיבי: 14?

תומר רוזנר: 14 ו-15, הם עניינים שבכלל לא נידונו בוועדה ואינם קשורים לחוק הזה בשום דרך שהיא ולכן לא נכנס - - -

סעיד אלחרומי: של קמיניץ ושל הקנסות המנהליים.

יצחק פינדרוס: איזה הסתייגות?

אחמד טיבי: זה קשור, מה לא קשור?

מיכאל מלכיאלי: איזה הסתייגויות אושרו?

אחמד טיבי: ותמ"ל וקמיניץ זה אותו דבר.

תומר רוזנר: זה חוקים אחרים.

אחמד טיבי: חוקים אחרים, אבל אותו נושא.

תומר רוזנר: לא, זה לא אותו נושא.

אחמד טיבי: מה זאת אומרת?

יצחק פינדרוס: היושב ראש, באיזה הסתייגויות אנחנו נמצאים עכשיו?

סעיד אלחרומי: אנחנו בהסתייגויות של חבר הכנסת טיבי, הרשימה המשותפת.

יצחק פינדרוס: זה אירוע שלכם, תסתדרו ביניכם.

סעיד אלחרומי: הסתייגות מספר 6 כבר הוטמעה בחוק ואין טעם שנחזור עליה, והסתייגויות 14 ו-15 נמחקות על ידי היועץ המשפטי לוועדה.

תומר רוזנר: את ההסתייגויות האחרות הוא צריך לנמק.

סעיד אלחרומי: חבר הכנסת טיבי, הורדנו שלוש, יש לך 12 דקות.

אחמד טיבי: אדוני, אני מערער על ההחלטה של היועץ המשפטי.

אחמד טיבי: קמיניץ וקנסות מנהליים זה תכנון ובנייה, ותמ"ל זה תכנון ובנייה, מה יותר נורמלי מהקו המשיק בין שני החוקים האלה?

תומר רוזנר: אמרנו.

אחמד טיבי: זה לא אותו חוק, אבל זה אותו נושא.

אחמד טיבי: למשל זה כמו להגיד שאסור להשתמש בדחפורים וחברה של דחפורים זה בחוק אחר, אבל זה באותו נושא.

תומר רוזנר: לא, בעינינו זה לא אותו נושא.

אוסאמה סעדי: אדוני היושב ראש, אני רוצה לנמק.

סעיד אלחרומי: לא, חבר הכנסת אוסאמה, אתה מנמק או מה?

אוסאמה סעדי: על הנקודה הזו.

סעיד אלחרומי: אתה מעיר על ה-?

אוסאמה סעדי: כן, על מה שאמר היועץ המשפטי.

אוסאמה סעדי: ההסתייגויות 14 ו-15 למעשה אומרות שעם קבלת החוק הזה אנחנו מבקשים להקפיא את כל הקנסות המנהליים לפי חוק עבירות מנהליות כי למה אנחנו עושים ותמ"ל ולמה אנחנו מקדמים ולמה אנחנו תומכים - - -

אחמד טיבי: זו המטרה של החוק, אנחנו תומכים בחוק.

אוסאמה סעדי: המטרה שלנו זה לקדם את העניין - - -

סעיד אלחרומי: אז אמרתם את זה בסעיפים הראשונים ולכן היועץ המשפטי לא מרשה לנו להכניס את זה כהסתייגויות.

סעיד אלחרומי: אני מבקש מחבר הכנסת טיבי להתחיל, יש לך 12 דקות, בבקשה.

סעיד אלחרומי: חברים, תקשיבו לחבר הכנסת טיבי, אנחנו רוצים להמשיך.

יצחק פינדרוס: אנחנו מאפשרים לחבר הכנסת טיבי לנהל את הדיאלוג שלו עם רע"מ לבד, אנחנו לא חייבים להתערב.

סעיד אלחרומי: לא, אין שום דבר - - -

יצחק פינדרוס: אנחנו לא חייבים להתערב.

סעיד אלחרומי: לא, אין שום דבר, אנחנו חברים והוא רוצה את הוותמ"ל גם.

אחמד טיבי: אוקיי.

אחמד טיבי: א', אנחנו תומכים בחוק הוותמ"ל, זה חוק שאנחנו הצלנו, כרשימה המשותפת, בהצבעה הקודמת לפני שנה וחצי-שנתיים בוועדת הפנים, ללא הרשימה המשותפת זה היה נופל אז.

אחמד טיבי: לכן מתוך העמדה הזאת של תמיכה בחוק, כי הוא מקצר הליכים, במיוחד ביישובים הערביים שאחת מהבעיות שלהם זה היעדר תכנון ובנייה ולכן הורסים יותר, חונקים את היישובים הערביים יותר, וחלק מחניקת היישובים הערביים והפגיעה ביישובים הערביים, בזוגות צעירים, זה למשל לקשור את חיבור החשמל בטופס 4.

אחמד טיבי: טופס 4 זה אישור אכלוס, אבל את זה לא עושים למשל באישור למים, אספקת מים או ביוב, אנשים לא יכולים לחיות בלי חשמל והם מתחברים דרך השכן בחיבור פיראטי שמסוכן מבחינת בטיחות, או בגנרטור, שגם מסוכן מבחינת בטיחות.

אחמד טיבי: מה קרה בשנים האחרונות?

אחמד טיבי: בבית צפאפה, משפחת עליאן, האבא והאמא - - -

מיכאל מלכיאלי: מישהו נפטר שם.

אחמד טיבי: שניהם נפטרו.

אחמד טיבי: זו טרגדיה אדירה.

אחמד טיבי: כשהיינו, חבר הכנסת אוסאמה סעדי ואני, שמתגורר שם ביישוב, אמרו לנו בניחום האבלים שחשוב להעביר את החוק הזה של חיבורי חשמל.

אחמד טיבי: גם בעוספייה לפני כמה שנים משפחה, אבא, אמא והבת, דלאל, בת השש, גם נחנקו ומתו באופן טרגי וכואב.

אחמד טיבי: אני בטוח שכל חברי הבית מבינים את החשיבות של העניין הזה.

אחמד טיבי: אגב, חברת החשמל מסכימה, משרד האנרגיה של ממשלת ישראל מסכים.

מיכאל מלכיאלי: בלי להתפשר על בטיחות המקום.

אחמד טיבי: בלי להתפשר על בטיחות, בוודאי.

אחמד טיבי: אז מתוך העמדה הזאת, דרך החוק הזה, שהוא מדבר על תכנון ובנייה, אני רוצה ואני שוחחתי בבוקר עם חברי סעיד אלחרומי לפני שפתחנו את ישיבת הוועדה, שזה חלון מתאים מאוד, החלון הזה, להעביר את החוק הזה לפני שאנחנו יוצאים לפגרה בתמיכת כולנו.

אחמד טיבי: ואני פונה לכל חברי הכנסת, רבותיי, אני פונה אליכם, כדי לתמוך בחיבורי חשמל ללא טופס 4.

אחמד טיבי: בשבוע שעבר כשהעליתי את זה וזה לא עבר, כי לא הצבענו, אתם לא יודעים כמה פניות, כמה כעס היה שזה לא עבר, כעס על הכנסת כולה.

אחמד טיבי: יש אפשרות של תיקון, חלון הזדמנויות חסר תקדים.

אחמד טיבי: אם לא נעשה את זה אנחנו נחטא לציבור שלנו.

אחמד טיבי: לכן זה החוק, זה המקום וזאת הוועדה שנעשה את זה, ללא הבדל קואליציה אופוזיציה, אני מאוד מאוד מבקש מכם, בשם עשרות אלפי אנשים, משפחות, אל תפילו את החוק הזה ואת ההסתייגות הזאת.

אחמד טיבי: ואני פונה אליך, חבר הכנסת פינדרוס, גם, תתגבר על המיקום שלך באופוזיציה ותצטרף להסתייגות הזאת ותתמוך.

יצחק פינדרוס: מר טיבי, בקשתך התקבלה.

אחמד טיבי: תודה רבה, אני מעריך את זה.

מיכאל מלכיאלי: טיבי, מזה שלא פנית אליי אנחנו נשקול את הצבעת ש"ס בצורה נוספת.

יצחק פינדרוס: אצלך הוא יודע, הוא פונה ישר לדרעי.

אחמד טיבי: אני רוצה להיעזר בכולם.

אחמד טיבי: סעיד, אני רוצה להיעזר בכולם.

סעיד אלחרומי: חבר הכנסת טיבי, אתה מודע למשמעות ההסתייגויות.

סעיד אלחרומי: אתה אומר לעכב את הוותמ"ל עד שיאושרו החוקים שאתה מציע.

אחמד טיבי: מי מעכב?

תומר רוזנר: זה מה שאתה אומר.

סעיד אלחרומי: סעיף מספר 1, ההסתייגויות שלך, שאתה מציע כאן, זה שחוק הוותמ"ל לא ייכנס לתוקף עד שהחקיקה שאתה מבקש תאושר.

אחמד טיבי: ואם היא תאושר היום?

אחמד טיבי: אם זה עובר בשנייה ושלישית היום?

סעיד אלחרומי: אתה פשוט מחטיא למטרה.

אחמד טיבי: אז אני אסביר לך, יכול להיות שאדוני לא מבין איך עובדים בוועדת הפנים בקריאה שנייה ושלישית.

סעיד אלחרומי: לא, אני מבין.

סעיד אלחרומי: תאמין לי, אני מבין מאוד.

אחמד טיבי: אז תן לי להסביר לך.

סעיד אלחרומי: בבקשה, בזמן שלך, כן.

אחמד טיבי: מה קורה בכנסת כאשר יש הסתייגויות, חברי סעיד.

אחמד טיבי: אם אני מגיש הסתייגות והיא עוברת בוועדת הפנים, כאן, בקריאה שנייה ושלישית, ועוברת למליאה והיא עוברת, אוטומטית היא הופכת להיות בתוקף, ולכן יחד עם קבלת החוק של הוותמ"ל נכנס לתוקף - - -

תומר רוזנר: לא, לא.

אחמד טיבי: גם אם זה מתעכב בשבוע, שבועיים.

סעיד אלחרומי: לא, חבר הכנסת טיבי, זה יתעכב בשנים.

סעיד אלחרומי: אתה ככה אומר, מה אתה אומר?

סעיד אלחרומי: אתה אומר בהסתייגות שלך, אני קורא אותה ככתבה וכלשונה, לפני סעיף – יבואו המילים: חוק זה לא ייכנס לתוקף אלא לאחר ביטול תיקון 116.

סעיד אלחרומי: אם ביטול תיקון 116, שזה קמיניץ - - -

אחמד טיבי: אני מדבר על חיבור חשמל, לא על תיקון 116.

סעיד אלחרומי: שנייה, אני קורא, זה פסקה (3).

אחמד טיבי: סעיד, התבלבלת בין שני הסעיפים.

סעיד אלחרומי: אני לא, אני קורא את הרשימה שלך.

אחמד טיבי: אני מדבר על חיבור חשמל.

סעיד אלחרומי: חבר הכנסת טיבי, תאמין לי, אני מבין טוב בתכנון ובנייה ותאמין לי שאני מבין טוב ב - - -

אחמד טיבי: 116 זה קמיניץ.

סעיד אלחרומי: אבל מה שאתה אומר כאן, אתה אומר לציבור ש: אני רוצה לעכב את הוותמ"ל, שיש בו 35,000 יחידות דיור שממתינות כבר שנה וחצי לרשויות הערביות, עד שקמיניץ יבוטל ועד שהבתים יאושרו לחשמל, ועד ש – חבר הכנסת טיבי, אני אקשיב לך עד הסוף, בבקשה.

אחמד טיבי: אז מה הבעיה?

אחמד טיבי: הוועדה, כמו שהיא עושה עכשיו, במשך כל הדיונים האלה, אם יש בעיה בנוסח, עכשיו אני מוכן לשנות כל - - -

סעיד אלחרומי: אתה פשוט אומר בואו נעכב את החוק.

יואב קיש: אז תאשר לו מיידית.

אחמד טיבי: זה מיידי, מה הבעיה?

סעיד אלחרומי: את שני הנושאים שהצעת היועץ המשפטי פסל.

יואב קיש: תאשר לו מיידית, סעיד.

יואב קיש: הערה טובה, תאשר לו מיידית וגמרנו.

סעיד אלחרומי: תאמינו לי, אני קראתי את ההסתייגויות ויודע על מה מדובר.

סעיד אלחרומי: 14 ו-15, היועץ המשפטי - - -

תומר רוזנר: זה תיקון של החוק עצמו.

סעיד אלחרומי: היועץ המשפטי פסל ולכן – תמשיך, חבר הכנסת טיבי.

סעיד אלחרומי: אני נותן לך עוד שתי דקות שגזלתי ממך.

אחמד טיבי: סעיד, אתה תצביע מה שאתה רוצה, אבל אתה בהסברים שלך לא קולע למטרה, אני לא רוצה להשתמש במינוחים שונים.

אחמד טיבי: אני פה שנים, כאשר מתקבלת הסתייגות אוטומטית היא הופכת להיות חלק מהחוק.

אחמד טיבי: מה שאומר כל מי שאומר אחרת מטעה את הציבור.

אחמד טיבי: כאשר מתקבלת הסתייגות שמאריכים את הצו של חיבורי חשמל עד ל-2023, כלומר מהיום הזה של קבלה, מחר, היום, ועד 23', אוטומטית.

תומר רוזנר: לא, זה לא הנוסח שהגשת.

אחמד טיבי: מה אתה מציע, היועץ המשפטי?

אחמד טיבי: סעיד, תן לי לשמוע, תציע נוסח.

סעיד אלחרומי: אנחנו לא מציעים לתקן כלום עכשיו.

סעיד אלחרומי: זו הסתייגות שלך שאתה הגשת.

אחמד טיבי: לא, אני רוצה לשמוע אותו, יועץ משפטי.

אחמד טיבי: אתה כבר שומע אותו שעה.

סעיד אלחרומי: בבקשה, תגיד.

אחמד טיבי: תגיד מה אתה מציע.

תומר רוזנר: אני לא מציע.

תומר רוזנר: אני יכול להסביר את ההסתייגות שאתה הגשת.

תומר רוזנר: ההסתייגות שאתה הגשת לא משנה את המועד לחיבורי חשמל, היא אומרת שהחוק של הוותמ"ל לא ייכנס לתוקף כל עוד לא ישונה המועד של חיבורי החשמל.

תומר רוזנר: אם לא תוגש הצעת חוק כזאת, או כל עוד לא תתקדם הצעת חוק אחרת שמשנה את המועד חוק הוותמ"ל לא ייכנס לתוקף.

סעיד אלחרומי: נכון, תקוע.

יצחק פינדרוס: אחמד, מה שהיועץ המשפטי אומר, סליחה, סעיד, אני אעשה את זה יותר קל, מה שהוא אומר זה במקום לכתוב את הנוסח הזה, טיבי, תכתוב פה את התיקון לחוק החשמל.

יצחק פינדרוס: יותר פשוט.

תומר רוזנר: אבל זה תיקון שלא אפשרי.

סעיד אלחרומי: אבל התיקון, אי אפשר לעשות אותו.

יצחק פינדרוס: למה?

סעיד אלחרומי: כי מחקנו את זה.

תומר רוזנר: כי זה חוק אחר.

סעיד אלחרומי: כי זה חוק אחר, אנחנו הסברנו את זה מהתחלה.

יצחק פינדרוס: אז מה?

יצחק פינדרוס: חוק אחר, תעצור אותו ו - - -

סעיד אלחרומי: הסברנו את זה, הוא פשוט מחטיא למטרה.

אחמד טיבי: אבל כמה פעמים מכניסים בהסתייגויות נושאים אחרים?

יצחק פינדרוס: בדיוק.

יצחק פינדרוס: זה חוק, אפשר לקרוא לו חוק החשמל.

אחמד טיבי: אתם רוצים להקל עלינו או להקשות עלינו?

סעיד אלחרומי: לא, אני פשוט - - -

יצחק פינדרוס: א

יצחק פינדרוס: חמד טיבי סוף סוף מוכן לעזור לי לחבר את ההתיישבות הצעירה לחשמל ואתה מפריע?

סעיד אלחרומי: אתם מחטיאים למטרה כאן, תאמינו לי שאני בא לקראתכם ואני – אבל אני לא רוצה לתקוע את הוותמ"ל, אני רוצה להעביר את הוותמ"ל.

אחמד טיבי: אני רוצה לתאם איתך, בוא נתאם.

אוסאמה סעדי: אנחנו לא רוצים לתקוע שום דבר.

סעיד אלחרומי: אבל זו ההסתייגות, ההסתייגות אומרת ככה, ההסתייגות אומרת שהוותמ"ל לא ייכנס לתוקף כל עוד לא אושר חוק החשמל.

סעיד אלחרומי: נו באמת.

אוסאמה סעדי: לא, המטרה שלנו, סעיד, להכניס את הסעיף הזה לתוך החוק.

יצחק פינדרוס: תכניס את הסעיף הזה, אחמד, תנסה.

אוסאמה סעדי: עשינו את זה, אתה זוכר, ב - - -

סעיד אלחרומי: אי אפשר.

אוסאמה סעדי: סעיד, אתה זוכר בחוק ההסדרים - - -

סעיד אלחרומי: חבר הכנסת טיבי, אתה רוצה לתת לאוסאמה חלק מהזמן שלך?

אוסאמה סעדי: כן.

סעיד אלחרומי: אוקיי, שתי דקות לחבר הכנסת אוסאמה.

אוסאמה סעדי: חוק ההסדרים, כשהיינו ברשימה המשותפת הכנסנו אז הסתייגות לבטל את חוק קמיניץ, אתם זוכרים?

אוסאמה סעדי: וכמעט הצלחנו בזה, בדקה ה-90, עד שהגיעו, ואז אמרו: אנחנו מתנגדים לזה, אבל משפטית ולפי התקנון אנחנו יכולים להכניס הסתייגות, לפי החוק, אנחנו מבקשים להוסיף את העניין הזה, לא להתנות ולא לעכב את כניסתו לתוקף של החוק הזה.

אחמד טיבי: אנחנו בעד החוק.

אוסאמה סעדי: אנחנו בעד החוק הזה, אבל אנחנו אומרים שעם החוק הזה אנחנו רוצים הארכת תוקף של חוק החשמל.

סעיד אלחרומי: אי אפשר לשנות הסתייגויות עכשיו.

אחמד טיבי: אפשר, מי אמר שאי אפשר?

סעיד אלחרומי: לא.

אחמד טיבי: אפשר.

אחמד טיבי: אם היועץ המשפטי אומר שאי אפשר זה בדיוק הפרה של התקנון.

תומר רוזנר: לא, אתה יכול לבטל את ההסתייגויות שלך, אם אתה רוצה.

אחמד טיבי: לשנות גם, אפשר הכול.

אחמד טיבי: בדיוני קריאה שנייה אפשר לשנות כל הזמן.

יואב קיש: יש הסכמה, אם יש הסכמה אז מה הבעיה?

יואב קיש: אתם מסכימים.

אחמד טיבי: אם אני מסכים, אלא אם אתם רוצים להערים קשיים.

אחמד טיבי: סעיד, אם אתה רוצה לעזור תעזור.

סעיד אלחרומי: חברים, אני רוצה לעצור את הדיון הזה.

סעיד אלחרומי: סיימתם את ה - - -

וליד טאהא: אפשר?

סעיד אלחרומי: לא, ווליד, אני לא נותן, אני עובר להצבעה על ההסתייגויות של חבר הכנסת אחמד טיבי.

אחמד טיבי: לא, לא, לא, אתה לא יכול לנהוג ככה, סעיד.

סעיד אלחרומי: למה?

תומר רוזנר: רק שנייה.

תומר רוזנר: אם חבר הכנסת טיבי רוצה לשנות את ההסתייגות הוא יכול, אבל אם משמעות השינוי היא תיקון חוק אחר שאינו קשור לחוק הזה בדרך כלשהי אז אנחנו נצטרך לפסול את ההסתייגות.

סעיד אלחרומי: אני לא מציע לך ללכת לשם, חבר הכנסת טיבי.

סעיד אלחרומי: זמן הנימוק נגמר ואני מעלה את זה להצבעה, חברים.

תומר רוזנר: הוא רוצה להשאיר את ההסתייגות כמו שהיא?

סעיד אלחרומי: אתה משאיר את ההסתייגויות?

אוסאמה סעדי: על איזה הסתייגויות אנחנו מדברים?

סעיד אלחרומי: תבחרו את ההסתייגויות שאתם רוצים.

יצחק פינדרוס: היושב ראש, אני מבקש את סעיף 3 בהסתייגויות של אחמד טיבי להצביע בנפרד ולא על כולן כמקשה.

מיכאל מלכיאלי: כן.

יצחק פינדרוס: אני לא נגד ביטול חוק קמיניץ, אני בעד חוק קמיניץ, אני אומר את זה, אבל - - -

מיכאל מלכיאלי: אבל הוא צריך לבקש.

סעיד אלחרומי: אוקיי, אני יודע, תאמינו לי, יודע הכול ואני הולך להצבעה.

יצחק פינדרוס: אתה יודע שאני בעד חוק קמיניץ?

סעיד אלחרומי: חבר הכנסת טיבי, זה לא לטובת העניין, תאמין לי.

אחמד טיבי: אני מבקש הצבעה שמית על הנושא הזה.

סעיד אלחרומי: יש דבר כזה הצבעה שמית?

נירה שפק: הוא יכול לבקש, זה לא אומר, הוא גם יכול לבקש לזכות בלוטו.

נירה שפק: השאלה אם הוא יכול לגרום לזה לקרות.

נירה שפק: קרעי, זה לא יפה שלא נשארת לשמוע אותי מדברת.

שלמה קרעי: מה נעשה?

שלמה קרעי: יש לי עבודה.

נירה שפק: כן, באתי בדיוק בשבילו לוועדה.

נירה שפק: הוא דיבר, דיבר, דיבר, עשה בלגן והלך.

שלמה קרעי: לא, לא נתנו לי זכות דיבור.

שלמה קרעי: דיברתי בלי רשות דיבור.

שלמה קרעי: כל מה שאמרתי היה בלי רשות דיבור.

סעיד אלחרומי: אני דוחה את הבקשה של חבר הכנסת טיבי להצבעה שמית, אני מעלה להצבעה את ההסתייגויות של חבר הכנסת טיבי.

סעיד אלחרומי: מי בעד?

שלמה קרעי: למה מקשה אחת?

יואב קיש: לא מקשה אחת, סליחה.

מיכאל מלכיאלי: איזה מספר?

יואב קיש: למה מקשה אחת?

יואב קיש: ממתי זה מקשה אחת?

סעיד אלחרומי: אחד אחד, אנחנו מצביעים אחד אחד.

אחמד טיבי: תומר, למה לא שמית?

תומר רוזנר: כי לפי התקנון הסמכות של היושב ראש - - -

שלמה קרעי: אני רוצה התייעצות סיעתית לפני.

סעיד אלחרומי: לא.

יואב קיש: התייעצות סיעתית, בבקשה.

יואב קיש: תומר, התייעצות סיעתית.

תומר רוזנר: רק דקה.

תומר רוזנר: סליחה, אני רוצה להשיב לחבר הכנסת טיבי לגבי הצבעה שמית.

תומר רוזנר: לפי התקנון הסמכות של יושב הראש לקיים הצבעה שמית לפי שיקול דעתו, ביוזמתו או לפי בקשה, אבל הוא לא חייב להיענות לבקשה אם הוא לא חושב שזה - - -

אחמד טיבי: סעיד, למה אתה לא נענה?

סעיד אלחרומי: אני החלטתי לא להיענות לבקשה, אני עובר להצבעה.

יואב קיש: רגע, התייעצות סיעתית.

אחמד טיבי: הוא ביקש התייעצות סיעתית גם.

שלמה קרעי: אנחנו רוצים לדעת מה להצביע.

אחמד טיבי: תראה, מה שקורה פה, מעקמים את התקנון.

סעיד אלחרומי: קיבלת, יואב, קיבלת חמש דקות התייעצות סיעתית ואז חוזרים להצבעה על ההסתייגויות של חבר הכנסת טיבי.

סעיד אלחרומי: אנחנו חוזרים לדיון.

סעיד אלחרומי: אנחנו מצביעים על ההסתייגויות של חבר הכנסת טיבי מהרשימה המשותפת.

סעיד אלחרומי: ביקשתם אחת אחת?

אחמד טיבי: לא, יש לי הודעה.

אחמד טיבי: היות וההסתייגות לגבי המיעוטים התקבלה מראש ונכנסה לחוק אז היא מוסרת, לגבי שאר ההסתייגויות חלקן לא התקבלו, 14 ו-15, נשארה רק הסתייגות אחת, שהיא הסתייגות 3, לגבי חיבורי בתים לחשמל.

אחמד טיבי: אני רוצה להודיע בצורה ברורה קטגורית, הרשימה המשותפת, אנחנו, תומכים בחוק ואנחנו נבטיח את הרוב של החוק כאן בוועדה עוד מעט.

אחמד טיבי: אנחנו נצביע בעד חוק החשמל.

אחמד טיבי: (אומר את הדברים גם בערבית).

אחמד טיבי: שתיים, נשאר חיבור חשמל, אני רוצה לנצל את ההזדמנות שיש חוק על תכנון ובנייה כדי לנסות להעביר.

אחמד טיבי: אם לא עבר, אני מצטער, אנחנו נעביר את זה למליאה באמצעות חוק.

סעיד אלחרומי: תודה, חבר הכנסת טיבי, משמעויות ההסתייגויות שאתה הצגת כאן הן עיכוב חוק הוותמ"ל עד קבלת חוק החשמל וחוק קמיניץ.

אחמד טיבי: יכול להיות שאתה קורא לא נכון.

סעיד אלחרומי: היועץ המשפטי הסביר את זה.

סעיד אלחרומי: חבר הכנסת טיבי, נתתי לך את כל ההזדמנות להציג את זה.

סעיד אלחרומי: בבקשה, אני מאחל לך בהצלחה, אבל אתה לא תעכב את הוותמ"ל.

תומר רוזנר: חבר הכנסת טיבי, בהסתייגות 6 יש שני חלקים, החלק הראשון כן הוטמע בהצעת החוק, החלק השני - - -

אחמד טיבי: אגב, ואני מאוד מצטער שהליכוד הודיע לי עכשיו שהם מתנגדים להצעה שלי על החשמל.

תומר רוזנר: חבר הכנסת טיבי, רק אני מפנה את תשומת ליבך שהחלק השני של הסתייגות 6, שעניינו רצונך שאישור ועדת הפנים לכל מתחם מועדף, זה לא משהו שהוטמע בחוק.

אחמד טיבי: לא, אני מדבר על הסמנטיקה.

אוסאמה סעדי: על ההגדרה של המיעוטים.

תומר רוזנר: אז אתה משאיר את ההסתייגות?

סעיד אלחרומי: אתה משאיר את החלק השני?

אחמד טיבי: לא, רק הסתייגות אחת של חוק החשמל.

תומר רוזנר: אתה רוצה להצביע רק על הסתייגות מספר 3?

איתן גינזבורג: הוא הסיר את ההסתייגויות למעט החשמל.

אחמד טיבי: רק חיבורי חשמל, בשאר אנחנו תומכים.

סעיד אלחרומי: אוקיי, הסתייגות מספר 3 של חבר הכנסת טיבי, שהועברה לנו, מי בעד?

לאה קריכלי: שלושה בעד.

סעיד אלחרומי: מי נגד?

לאה קריכלי: שבעה נגד.

סעיד אלחרומי: תודה, ההסתייגות הוסרה.

סעיד אלחרומי: בעד – 3

סעיד אלחרומי: נמנעים – אין לא אושר.

סעיד אלחרומי: יש לנו רביזיה בשעה 12:05, על כל ההסתייגויות.

סעיד אלחרומי: תודה, חברים, אני יוצא להפסקה.

שלמה קרעי: רביזיה.

סעיד אלחרומי: רביזיה.

סעיד אלחרומי: ב-12:05, על כל ההסתייגויות.